Syrjintäperusteet | Yhdenvertaisuusvaltuutettu\nYhdenvertaisuuslaissa kiellettyjä syrjintäperusteita ovat ikä, alkuperä, kansalaisuus, kieli, uskonto, vakaumus, mielipide, poliittinen toiminta, ammattiyhdistystoiminta, perhesuhteet, terveydentila, vammaisuus, seksuaalinen suuntautuminen ja muu henkilöön liittyvä syy. Sukupuoleen, sukupuoli-identiteettiin tai sukupuolen ilmaisuun liittyvää syrjintää käsittelee tasa-arvovaltuutettu.\nIkä tarkoittaa henkilön saavutettua elinikää. Ikä syrjintäperusteena kattaa kaikki iät. Yhdenvertaisuuslain syrjinnän kielto koskee siis kaikenikäisten syrjintää. Syrjintää iän perusteella voi olla esimerkiksi se, että kirjastoon ei iltaisin päästetä tietynikäisiä nuoria. Voit lukea lisää ikäsyrjintä-sivulta.\nAlkuperällä tarkoitetaan ihmisen etnistä tai kansallista alkuperää. Alkuperä pitää sisällään myös ihonvärin ja muut alkuperään liittyvät piirteet. Ihmisillä voi olla yksi tai useampi alkuperä ja kuka tahansa voi tulla syrjityksi alkuperänsä vuoksi.\nLainsäädäntö on erityisen vahva suojellakseen syrjintää etnistä alkuperää vastaan. Etniseen alkuperään perustuva erilainen kohtelu voi olla vain harvoin hyväksyttävää.\nSyrjintää alkuperän perusteella voi olla esimerkiksi se, että romania, afrikkalaistaustaista henkilöä tai muuhun etniseen vähemmistöön kuuluvaa henkilöä ei valita tiettyyn työ- tai muuhun tehtävään tai häntä ei päästetä sisään ravintolaan tai kauppaan.\nLisätietoa seuraavilla sivuilla:\nKansalaisuudella tarkoitetaan jonkin maan kansalaisena olemista. Kansalaisuuden voi saada valtiosta joko syntymässä tai hakemalla. Kansalaisuus määrittää ihmisen asemaa valtiossa ja sillä on merkitystä yksilön oikeuksien ja velvollisuuksien kannalta.\nSyrjintää kansalaisuuden perusteella voi olla esimerkiksi se, että asuntoilmoituksessa asunto rajataan vain suomalaisille henkilöille, tai tietty ryhmä, kuten ulkomaalaiset henkilöt, rajataan pois.\nKielellä viitataan kansalliskieliin suomeen ja ruotsiin, saamen kieliin, viittomakieliin sekä tapauksesta riippuen myös muihin kieliin ja erilaisiin murteisiin.\nPerustuslain mukaan julkisen vallan on huolehdittava maan suomen- ja ruotsinkielisen väestön sivistyksellisistä ja yhteiskunnallisista tarpeista samanlaisten perusteiden mukaan. Valtion viranomaisessa ja kaksikielisessä kunnallisessa viranomaisessa jokaisella on oikeus käyttää suomea tai ruotsia. Saamen kielilain mukaan saamelaisten kotiseutualueella saamelaisella on viranomaisissa asioidessaan aina oikeus valintansa mukaan käyttää saamen tai suomen kieltä.\nSyrjintää kielen perusteella voi olla esimerkiksi se, että kaksikielinen viranomainen palvelee ainoastaan suomen kielellä tai että pankissa edellytetään asiakkaan ymmärtävän palvelusopimuksen ehdot, jotka ovat tarjolla ainoastaan suomeksi tai ruotsiksi.\nUskonnolla tarkoitetaan perinteisiä maailmanuskontoja, kuten esimerkiksi kristinuskoa, islamia, juutalaisuutta ja hindulaisuutta sekä myös uusia uskonnollisia liikkeitä.\nVakaumus tarkoittaa ei-uskonnollista maailman- tai elämänkatsomusta. Näitä ovat esimerkiksi ateismi ja pasifismi.\nUskontoon perustuvaa syrjintää voi olla esimerkiksi se, että vastoin tahtoaan koulussa joutuu osallistumaan uskonnon harjoittamiseen tai että henkilöä kielletään käyttämästä uskontoonsa kuuluvaa vaatetusta tai symbolia töissä tai koulussa.\nMielipiteellä tarkoitetaan muun muassa henkilön poliittisia ja yhteiskunnallisia mielipiteitä ja näkemyksiä. Syrjintä mielipiteen perusteella liittyy keskeisesti perustuslaissa turvattuun sananvapauteen.\nMielipiteeseen perustuvasta syrjinnästä voi olla kyse, jos henkilöä ei tämän yhteiskunnallisen tai poliittisen mielipiteen takia hyväksytä yhdistyksen jäseneksi, ellei kyseisen yhdistyksen säännöt edellytä sitoutumista sen edustamiin arvoihin.\nPoliittisella toiminnalla tarkoitetaan poliittisessa toiminnassa mukana olemista, puolueen jäsenyyttä tai kannattajuutta.\nSyrjintää poliittisen toiminnan perusteella voi olla esimerkiksi se, että henkilöä ei hyväksytä jäseneksi vapaa-ajan yhdistykseen tai osallistumaan harrastustoimintaan siksi, että tämä kannattaa tiettyä puoluetta.\nAmmattiyhdistystoiminnalla tarkoitetaan esimerkiksi ammattiliiton jäsenyyttä tai siinä toimimista. Työntekijöitä ei saa asettaa eri asemaan sen perusteella, ovatko he ammattiliiton jäseniä vai eivät. Kielto syrjiä ammattiyhdistystoiminnan perusteella ei estä ammattijärjestöjä tarjoamasta jäsenetuja jäsenistölleen.\nEsimerkiksi lailliseen työtaistelutoimenpiteeseen osallistuminen ei ole hyväksyttävä peruste erilaiseen kohteluun työelämässä, kuten ei myöskään aktiivisuus ammattiyhdistystoiminnassa.\nTyöelämässä tapahtuvan syrjinnän kiellon valvonnasta vastaavat aluehallintovirastojen työsuojeluviranomaiset.\nPerhesuhteilla tarkoitetaan sitä, onko henkilö perheellinen, naimaton, avioliitossa, rekisteröidyssä parisuhteessa, avoliitossa, seurustelusuhteessa, eronnut tai leski.\nPerhesuhteisiin perustuvaa syrjintää voi olla esimerkiksi se, että lapsiperhettä ei hyväksytä ravintolan asiakkaaksi.\nPerhesuhteilla ei viitata vanhemmuuteen eikä raskauteen, joihin perustuva syrjintä on kielletty tasa-arvolaissa. Tasa-arvolain noudattamista valvoo tasa-arvovaltuutettu.\nTerveydentilalla tarkoitetaan sekä fyysistä että psyykkistä terveydentilaa. Terveydentila kattaa sekä akuutit että krooniset sairaudet.\nTerveydentila voi olla myös lähellä toista syrjintäperustetta, vammaisuutta. Joskus krooninen sairaus voi johtaa vammautumiseen. Lisäksi joskus krooninen sairaus voidaan katsoa vammaisuudeksi, jos se täyttää vammaisuuden määritelmän.\nTerveydentilaan perustuvassa syrjinnässä voi olla kyse esimerkiksi siitä, että henkilö irtisanotaan tämän sairasloman takia.\nYK:n vammaisten henkilöiden oikeuksien yleissopimuksen mukaan vammaisiin henkilöihin kuuluvat he, joilla on sellainen pitkäaikainen ruumiillinen, henkinen, älyllinen tai aisteihin liittyvä vamma, joka vuorovaikutuksessa erilaisten esteiden kanssa voi estää heidän täysimääräisen ja tehokkaan osallistumisensa yhteiskuntaan yhdenvertaisesti muiden kanssa. Vammaisuus voi olla syntyperäistä, taikka se voi johtua esimerkiksi tapaturmasta tai onnettomuudesta.\nVammaisuuteen perustuvaa syrjintää voi olla esimerkiksi se, että vammaiselle henkilölle ei tehdä tämän pyynnöstä kohtuullisia mukautuksia, kuten rakenneta luiskaa tai tarjota verkkopankkitunnuksia pistekirjoituksena.\nLisätietoa vammaisten henkilöiden oikeudet -sivulla.\nSeksuaalinen suuntautuminen on ominaisuus, joka kertoo, kehen ihminen ihastuu, rakastuu tai tuntee emotionaalista tai seksuaalista vetovoimaa. Ihminen voi olla seksuaaliselta suuntautumiseltaan esimerkiksi hetero, homo, lesbo tai biseksuaali.\nSeksuaaliseen suuntautumiseen perustuva syrjintä voi ilmetä esimerkiksi siten, ettei maistraatissa suostuta vihkimään samaa sukupuolta olevaa paria tai samaa sukupuolta olevalle parille ei vuokrata asuntoa heidän seksuaalisen suuntautumisensa vuoksi.\nSukupuoleen, sukupuoli-identiteettiin ja sukupuolen ilmaisuun perustuvaa syrjintää valvoo tasa-arvovaltuutettu.\nLisätietoa seksuaalivähemmistöt ja yhdenvertaisuus -sivulla.\nMuu henkilöön liittyvä syy voi olla esimerkiksi yhteiskunnallinen asema, työttömyys, asunnottomuus, varallisuus, asuinpaikka, ulkonäkö tai yhdistystoimintaan osallistuminen. Muu henkilöön liittyvää syy voi koskea paitsi henkilön synnynnäisiä ominaisuuksia, myös oikeudellista asemaa. Keskeistä on se, että syy liittyy nimenomaan henkilöön itseensä ja hänen ominaisuuksiinsa, ei esimerkiksi henkilön toimintaan. Lisäksi sen tulee rinnastua muihin laissa nimenomaisesti mainittuihin syrjintäperusteisiin.\nMuuhun henkilöön liittyvään syyhyn perustuvaa syrjintää voi olla esimerkiksi se, että työttömältä henkilöltä vaaditaan korkeampaa vakuusmaksua asunnon vuokraamisessa.\nMitä syrjintä on? Onko minua syrjitty?


Arvoastiastojen keräilijät nykyään harvassa - Kaupunki - Aamuset\nArvoastiastojen keräilijät nykyään harvassa\nAntti Elias Kulmala esittelee aikoinaan todella suosittua keräilytavaraa eli Kupittaan Savea. Kuva: Marianne Rovio\n15.3.2019 9:01 Aamuset\nAntiikkikauppias Antti Elias Kulmala muistelee kuinka 1990-luku oli turkulaisten astiastojen keräilyn kulta-aikaa. Nyt hänen keskustan tuntumassa sijaitsevan antiikkiliikkeensä Wanhan Eliaksen esineet ovat todella monipuoliset, sillä mitään erityisiä keräilybuumeja ei ole, joten kaikkea tarvitaan. Kulmalalla on myös kaksi muuta antiikkiliikettä Turussa.\n– Ostajat hakevat nykyään hyvin erilaisia antiikkiesineitä. 90-luvulla esimerkiksi Kupittaan saven astiat menivät heti käsistä. Nyt niitä hakee enää harva täältä. Myös kaikki muut turkulaiset astiastot kävivät hyvin kaupaksi kuten Wäinö Aaltosen suunnittelemat työt. Esimerkiksi hänen Kupittaan savelle suunnittelemansa seinälautanen Keinumorsian on aika haluttua tavaraa. Vielä vuoden 2000 alussa Keinumorsiamen arvo oli 300 euroa, kun nyt siitä ei meinaa saada edes satasta.\nTurun kaupungin läheisyyteen perustettiin vuonna 1712 Suomen ensimmäinen savialan tehdas, Kupittaan Kallenkuljun tiiliruukki. Vuonna 1921 tehdas sai monen muodonvaihdoksen jälkeen nimekseen Kupittaan Saviosakeyhtiö. Kupittaan Savi lopetti toimintansa konkurssiin vuonna 1969. Tuotevalikoimaan kuului tiilien ja laattojen lisäksi keraamisia käyttö- ja koriste-esineitä.\nKulmala esittelee antiikkiliikkeensä kokoelmista yksiä tunnetuimpia Kupittaan Saven hahmoja eli pyykkäreitä, joissa kaksi henkilöä pesee pyykkiä.\n– Pyykkäri-sarjaan kuuluu erilaisia hahmoja. Niiden lisäksi suosittuja hahmoja olivat Matti ja Maija -veistokset, Kulmala kertoo.\nAstiastojen keräilyn väheneminen johtuu Kulmalan mukaan suurten ikäluokkien ikääntymisestä.\n– Asioita keräsivät enimmäkseen sen sukupolven ihmiset. Niiden myynti hiipui vuodesta 2010 lähtien. Tosin nykyään vielä joillakin Kupittaan saven taiteilijoilla on paljon kysyntää. Esimerkiksi Laila Zinkin suunnittelemat astiat ovat ostettuja ja niiden arvo tunnistetaan. Zink oli yksi Kupittaan saven taitelijoista ja hänen elegantit naiskuvansa ovat hyvin suosittuja. Hänen maalaamansa naishahmot ovat hyvin tyyliteltyjä ja vastasivat suuren yleisön romanttisiin toiveisiin. Zink oli kotoisin Heinolasta, mutta työskenteli Kupittaan savella 1940-luvulta aina vuoteen 1969 asti, tietää Kulmala.\nVaikka nyt nuori sukupolvi ei ole kovin kiinnostunut keräilystä, niin Kulmala näkee myös kasvua nuorempien keräilijöiden parissa.\n– Moni alkaa arvostaa vanhaa ja kaunista sekä hyvin tehtyä esineistöä tai huonekaluja niiden tehdasvalmisteisten tuotantojen sijaan. Käsitöille ja esineiden arvokkuudelle aletaan antamaan jälleen arvoa uudestaan. Uskon, että keräilyharrastukset jatkuvat ja antiikkia arvostetaan yhä todella paljon, vaikka ei samaa buumia ole kuin aikaisemmin.


Säteilevä Katse Silmänympärysvoiteen teho perustuu huolellisesti valikoituihin suomalaisiin luomuyrttiuutteisiin sekä kylmäpuristettuihin siemenöljyihin, jotka ravitsevat hellävaraisen tehokkaasti herkkää silmäympärysihoa. Rauhoittava, kosteuttava ja virkistävä anti-age-silmänympärysvoide hoitaa ja ehkäisee silmänympärysihon vanhenemisen merkkejä.\nVoide tasoittaa pintaryppyjä ja silmäkulmien harakanvarpaita, kirkastaa tummia silmänalusia sekä lievittää turvotusta ja kuivan ihon ärtymistä. Silmänympärysvoiteen ratamo ja kuisma sisältävät tehokkaita antioksidantteja, jotka kirkastavat ja raikastavat ihoa sekä vähentävät turvotusta. Jojoba- ja sheaöljy kosteuttavat ja ravitsevat, silottavat pieniä pintaryppyjä sekä rauhoittavat tulehdustiloja.\nKäyttöohje: Levitä aamuin illoin silmänympärysiholle. Levitä sisänurkasta ulkonurkkaa kohti.\nInci: Aqua (vesi), Simmondsia chinensis (jojobaöljy)*, Plantago ssp. (piha- ja heinäratamon lehti, öljyuutos)*, Hypericum perforatum (mäkikuisman kukka, öljyuutos)*, Equisetum arvense (peltokorte, öljyuutos)*, Taraxacum officinalis (voikukan lehti, öljyuutos)*, Centaurea cyanus (ruiskaunokin kukka, öljyuutos)*, Cetearyl Alcohol (setearyylialkoholi), Cetearyl Glucoside (setearyyliglukosidi), Rosmarinus officinalis (rosmariinin lehti, uutos)*, Helianthus annuus (auringonkukan siemenöljy)*, Butyrospermum parkii (kariteöljy, voipuun rasva – shea butter)*, Oenothera biennis (helokkiöljy)*, Hippophae rhamnoides (tyrninsiemen- ja marjaöljy)*, Argania spinosa (argaaniöljy)*, Stellaria media (pihatähtimö, uutos)*, Equisetum arvense (peltokorte, uutos)*, Alchemilla vulgaris (poimulehden lehti, uutos)*, Hypericum perforatum (mäkikuisman kukka, uutos)*, Sodium Benzoate (natriumbentsoaatti), Xanthan Gum (ksantaanikumi)*, Sodium Dehydroacetate (natriumdehydroasetaatti), Olea europaea (oliivin lehti, uutos), Tocopherol (tokoferoli eli luonnon E-vitamiini), Picea excelsa (kuusensisäoksa, uutos), Glycerin (kasviglyseriini), Santalum album (santelipuu, eteerinen öljy), Sodium Citrate (natriumsitraatti), Coco Glucoside (kokoglukosidi), Lactic Acid (maitohappo), Calendula officinalis (kehäkukan homeopaattinen uutos D10), Vaccinium myrtillus (mustikka. kukkaterapeuttinen uutos)*, Prunella vulgaris (niittyhumala, kukkaterapeuttinen uutos)*, Rosa canina (villiruusu, kukkaterapeuttinen uutos)*.


Uusi monitoimirakennus vai vanha kirjasto?\nLähettänyt Antti Tomminen tammikuuta 19, 2017\nKaupunginhallitus esittää kirjastoa rakennettavaksi S-Marketin vanhaan kiinteistöön, jonka kellarista Välikadunpuoleinen osa on alkuperäistä perua. Maanpäällinen halliosa on rakennettu liimapuupalkein, vanhan ja uuden osan liitoskohta on pulpettikaton eteläreunan kohdalla. Vanha osa on rakennettu -79 ja uudempi osa -05. Aikaisemman kirjoitukseni aiheesta voi lukea täältä.\nVanhasta kiinteistöstä ollaan maksamassa lainoineen 3650000e. Lisäksi on hyvä huomioida, että vanhan kirjaston kaapelointien siirtämiseen, valmisteluun, kuntalaisten kuulemiseen ja suunnitteluun on jo käytetty valtava summa rahaa. Lienee siis hyvä olla selvillä siitä mitä ollaan ostamassa.\nSisältä kiinteistö näyttää suhteellisen hyväkuntoiselta, joskin aika karulta kirjastokäyttöön. Lattia on kaupalle tyypillinen kivilaatta ja katto liimapuupalkkirakenteinen. Tukipilareita on taajaan, joka osaltaan hankaloittaa tilan käyttöä.\nKannattaa myös tiedostaa, että vanhempien liimapuupalkkirakenteiden kanssa on ollut ongelmia mm. halkeilun kanssa, vaikka mitoitus olisikin tehty oikein.\nRakennuksessa on pitkällä aikajänteellä kaksi erittäin selkeätä riskiä, katto ja kellari. Niistä enemmän alla.\nKatto on huopaa. Uudempi pohjoinen osa on pulpettikattoinen, vanha osa taas harjakattoinen. Harjakaton ja pulpettikaton liitoskohtaan on tehty kattokaivot, eli kaato on osittain talon keskelle. Rakennetta voi verrata tasakattoon mm. siltä osin, että kattokaivot täytyy säännöllisesti puhdistaa ja veden täytyy virrata vapaasti.\nKaton eteläosassakin on kattokaivot, vaikka rakenne muuten on harjakatto. Kuvassa kaikki kattokaivojen sijainnin tunnistaa harmaasta väristä katon pinnalla (veden mukana kerääntynyt aines ja lika).\nKaton kaatojen suunnat. Pohjoisin osa on kunnollinen pulpettikatto. Muut katon osat kaatavat sisäänpäin ja veden poisto on toteutettu kattokaivoin. Kuva: Google maps.\nKuvassa vanhan osan katon kaadot ovat suunnilleen harmaan henkilöauton eturenkaisen kohdalla, eli keskellä kattoa.\nS-Marketin kiinteistön kellarissa on kaksi erillistä osaa. Vanha ja uusi. Alla olevissa kuvissa näkyy kellarin eri osien rajapintoja ja vanhan kellariseinän kuntoa lähinnä autohallin puolelta.\nVanhaa kellaria vasemmalla, uutta oikealla.\nVanhoissa kellarirakenteissa on monia ongelmia. 60-luvulla ei vielä käytetty yleisesti kunnollisia kapillaarikatkoja, jolloin kosteus pääsee helpommin nousemaan rakenteisiin. Kaikkialla tämä ei välttämättä ole ongelma, mutta joka tapauksessa selkeä riski. Osittain ongelmaa voidaan korjata salaojilla ja maanvaraisten betonilaattojen poistamisella sekä kunnollisen kapillaarikatkon rakentamisella. Hankalin osa korjausta on kuitenkin antura. Kapillaarikatkon saaminen anturan alle on hidasta ja kallista. Uuden kellarin rakentaminen on usein kokonaan helpompaa, jos on oletettavissa että vanha rakenne on riski.\nVähän vanhaa, vähän uutta ja vähän korjattua.\nVasemmalla vanhaa kellaria, oikealla uutta.\nKellari on sekoitus vanhaa, uutta ja laajennuksen yhteydessä korjattua.\nItse en olisi valmis sijoittamaan 3,65m€ kiinteistöön jonka kunto on osittain aika iso arvoitus, jonka energiatehokkuus ei vastaa nykypäivän vaatimuksia ja joka ei anna mahdollisuuksia toteuttaa toimintaa lähellekään sillä tavalla kuin sitä on valmisteltu.\nS-Market ei ratkaisuna tuo minkäänlaista buustia keskustan kehittymiselle eikä ratkaise nuorisotiloihin liittyvää ongelmaa. Kirjastona ja kulttuuritilanakin se on kehno. Toivon valtuustolta pitkää harkintaa asiaan liittyvässä päätöksenteossa. Otammeko tietoisen riskin ostaessamme vanhan kiinteistön vain säästääksemme pienen summan raha? Annammeko keskustan näivettyä ja tyydymme keskinkertaiseen ratkaisuun joka ei anna muille potentiaalisille rakentajille positiivista signaalia alueen kehittymisestä? Toivottavasti emme.\nAnonyymi 20. tammikuuta 2017 klo 2.59\nKannattaa myös huomioida kuormitus. Betonirakenteiden kuormitus kirjastoissa on suurempaa riippuen tietenkin kirjojen ja ihmisten määrästä. Kannattaa varmistaa millä kuormituksella ko. laattoja voi kuormittaa sekä kirjasto että kirjaston varastotiloissa.\nAntti Tomminen 21. tammikuuta 2017 klo 23.59\nTotta. Kirjojen kuormitus lienee jonkin verran suurempi kuitenkin kuin painavimpienkin ruokatavaroiden.\nNokian upeat luontokohteet: Osa 8 - Luodon saari\nNokian upeat luontokohteet: Osa 7 - Taulajärvi


Lainasin pari viikkoa sitten Helsingin 10 kirjastosta pari pokkaria. Voinko palauttaa nämä esim. Töölön tai Selllon kirjastoon? Ja jos voin niin maksaako tämä… | Kysy kirjastonhoitajalta\nLainasin pari viikkoa sitten Helsingin 10 kirjastosta pari pokkaria. Voinko palauttaa nämä esim. Töölön tai Selllon kirjastoon? Ja jos voin niin maksaako tämä minulle jotain? Läysin sivustoltanne useita vastauksia tähän kysymykseen menneiltä vuosilta, joissa osassa vastauksissa sanotaan palautuksen maksavan ja osassa ei, joten päätin vielä varmistaa asian teiltä.\nLainat voi palauttaa maksutta mihin tahansa Helmet-kirjastoon. Vuosia sitten oli käytäntö se, että jos palautti esim. Helsingistä lainattua aineistoa vaikkapa Espoon, täytyi maksaa pieni kuljetusmaksu.\nJos helsinkiläisenä varaan aineistoa ja valitsen toimituspaikaksi Vantaan kirjaston, niin saanko varauksen noutaa maksutta? Asun kaupunkien rajan tuntumassa,…\nVoiko Myllypuron mediakirjastoon palauttaa vaikka Espoosta kirjasto Omenasta lainatun dvd:n ?\nVoiko Sipoosta lainatun kirjan palauttaa Helsingin kirjastoon esim. Herttoniemeen? Kirja on Askolan kirjaston kirja.\nVoinko julkaista kirjastomme julkisella Facebook-tilillä yksityisen kuvaajan videon, jonka hän on tallentanut konsertista kirjastossamme ja jakanut You Tubessa…


Talvipäivä Hyvinkäällä | JARSPIS\n« Kotikaupungin fe..\nLauantai 21.8.2010 - Jarspis\nTikulla silmään joka vanhoja muistaa, yritän silti. Kaunis tammikuun iltapäivä, hankien hohde ja unelma rocktähteydestä. Roudasimme rojuja hyvinkääläiseen bar zoomiin, joka sijaitsee vittumaisesti toisessa kerroksessa. Rappujen ravaamisen lomassa huomasin kuitenkin ilokseni, että illan avaava Bullet Court oli saapunut paikalle, ja Lappeenrannan huomaavaiset pojat ja tyttö osallistuivat muitta mukinoitta työn raskaan raatamiseen.\nTikulla silmään joka vanhoja muistaa, yritän silti. Kaunis tammikuun iltapäivä, hankien hohde ja unelma rocktähteydestä. Roudasimme rojuja hyvinkääläiseen bar zoomiin, joka sijaitsee vittumaisesti toisessa kerroksessa. Rappujen ravaamisen lomassa huomasin kuitenkin ilokseni, että illan avaava Bullet Court oli saapunut paikalle, ja Lappeenrannan huomaavaiset pojat ja tyttö osallistuivat muitta mukinoitta työn raskaan raatamiseen. Kuin ihmeen kaupalla saimme poikkeuksellisesti soundit checkattua ilman kiireen tuntua, ja valmista oli jo joskus alkuillasta. Siirryimmekin ilman eri kehotusta erään Villen tykö, jonka residenssi sijaitsi keikkapaikan välittömässä läheisyydessä.\nVillen kotona vierähti tovi jos toinenkin olusten ja rock-musiikin parissa, kunnes tuli aika aloittaa lipunmyynti zoomissa. Vastuullinen tehtävä oli sälytetty Karate-Hessun ja allekirjoittaneen jykeville hartioille. Nousuhumalainen asiakaspalvelumme houkutteli paikalle myös miksaajamme Pekan, joka koki velvollisuudekseen pitää edes jonkinlaista huolta lippukassan kohtalosta. Pekka kun oli jo tuolloin (nykyäänhän olemme kaikki!) rautainen ammattilainen ja pyrki hoitamaan tonttinsa edes suurin piirtein selvin päin.\nRehellisen työn lomassa heräsi tietenkin rehellinen nälkä ja sitä seuraava jano, joten pyysimme kyypparia huolehtimaan tuoppien riittävyydestä ja tilasimme jättipitsan työpisteellemme alakerran pitseriasta. Lystin maksoimme luonnollisesti lippukassasta. Vaikka toisin voisi luulla, tämä ei helpottanut kassanlaskentaa, varsikaan kun siihen yhdistyi todennäköiset ryhmille myönnetyt tahattomat alennukset, väärin maksetut vaihtorahat sekä lähtökohtaisesti virheelliset kirjalliset muistiinpanot, jotka myöhemmin hukkasimme.\nAikanaan saapuivat loputkin Allstarsit (Kimmo) sekä Bullet Courtin väki, lukuun ottamatta heidän "kuskiaan", joka ei sivumennen sanoen ollut ajanut metriäkään. Hän oli nukahtanut Villen sohvalle ja jatkoi kauneusunosiaan iloisesti aamuun saakka. Onneksi yhtyeellä oli mukanaan myös varakuljettajan virkaa toimittava manageri, joka tosin myöskään ei ollut kyennyt aamupäivällä auton rattiin. Vedot menivät joka tapauksessa molemmilta orkestereilta nappiin, mitä nyt innokkain kuulija seikkaili hädin tuskin pystyssä pysyen seassame kesken soittomme ja yritti kolistella rumpuja. Kimmo "huomautti asiasta kohteliaasti", jolloin tuo ylävartalonsa jo paljastanut herrasmies ymmärsi poistua lavalta häntä koipien väliin piilotettuna.\nVedon jälkeen laskin lippukassan parhaan kykyni ja ymmärrykseni mukaan ja kohtasin portsarit mielestäni kohtuullista korvausta työpanoksestaan tarjoten. Ilmeni kuitenkin, että kirjanpitomme ei ollutkaan kadonnut, vaan poket olivat ottaneet sen talteen ja vaativat palkkiotaan sen perusteella, jolloin summa oli tietysti arviotani arvokkaampi. Maksoin toki heille oikeudenmukaisen liksan ja rahaa jäi vielä Bullet Courtin bensoihin, sekä riittävästi yhtyeemme loppuillan ilakointiin. Aamusella Kimmo löysi taskustaan vielä ylimääräisen viisikymppisen, jonka hän oli omalla lipunmyyntivuorollaan laittanut varmuudeksi sivuun.


Tammikuun Työkykystudio: Työkyvyn tukemisen harhat\nHelmikuu (7) Tammikuu (4)\nJulkaistu 23.01.2020 kategoriassa Työkykystudio Uutiset\nIhmisten työkyky puhuttaa aina vaan – ja nykyisin yhä enemmän. Miksi näin on?\nMeillähän on kasoittain hyviä ratkaisuja työkyvyn tukemiseen: Työterveyshuollosta saa palveluja, vastaanotolle pääsee välittömästi, esimiehet valmennetaan ikäjohtamiseen, varhaiseen välittämiseen ja kolmikantaneuvotteluihin, työnantaja tarjoaa liikuntaseteleitä, työsuojelu huolehtii, luottamushenkilöt vahtivat ja ovat tukena, henkilöstöhallinto seuraa… Silti työpaikoilla sairauslomat ajoittain lisääntyvät, työ ei aina maita, jaksamispulmia esiintyy ja työuupumuksesta ollaan huolissaan.\nMitä työkyvyllä oikeastaan tarkoitetaan? Eivätkö työterveyshuollon laajat palvelut olekaan ratkaisseet työkyvyn ongelmia työpaikoilla? Entä työpaikkojen työkykyjohtaminen –sehän on parempaa kuin koskaan aikaisemmin.\nVerven tammikuun työkykystudion aiheena on työkyvyn tukeminen: miten sitä on tehty ja mitä uutta tarvitaan. Aiheesta ovat studiossa keskustelemassa Ilmarisen työkykyriskien ennakoinnista ja tutkimuksesta vastaava johtaja Kari-Pekka Martimo ja Verven konsultointitoiminnan johtaja Kirsi Koistinen.\nPuheenvuorot antavat sinulle vastauksia kysymyksiin kuten: Miksi yksilöllinen tai lääketieteellinen työkyvyn tuki ei riitä? Miten työkyvyn käsitettä pitäisi laajentaa? Mikä pitäisi muuttua?\nTyökykystudio on Verven lanseeraama ajankohtaisohjelma, jossa keskustellaan työkykyyn liittyvistä päivänpolttavista aiheista.\nTyöhönpaluun tukeminen mukaan vastavammautuneen kuntoutukseen\nCaritaksen kuntoutuspalvelut Oulussa siirtyvät Vervelle\nPitkä tie takaisin työelämään


Applella on leegio päivittämistä kaipaavia tuotteita – mutta turha toivo - Tivi\n21.3.2016 klo 15:23\nApplella on leegio päivittämistä kaipaavia tuotteita – mutta turha toivo\nApple järjestää tänään illalla vuoden ensimmäisen julkistustilaisuutensa, jossa odotetaan esiteltävän ainakin uudet versiot iPhonesta, iPadista ja älykellosta. Moni muukin tuoteryhmä olisi kipeästi päivittämisen tarpeessa.\n9to5mac on katsastanut Applen nykyistä tuotevalikoimaa ja löytää sieltä useita tuotteita, joiden ohi aika on ajanut. Se ei kuitenkaan usko illan tilaisuuden tuovan kaivattua kohennusta.\nEsimerkiksi Applen Thunderbolt -näytöt ovat kuin tuulahdus vuosikymmenen vaihteesta. Yhä koneen hintaan myytävät näytöt vaikuttavat todella vanhentuneilta, kun kokonaisen tietokoneen kuoriinsa kätkevät iMacitkin ovat ohuempia. Ruutuihin kaivattaisiin myös parempaa tarkkuutta ja liitettävyyttä.\nMacBook- kannettavat olisivat taas myös päivityksen tarpeessa, vaikka mallistoa kohennettiinkin sieltä täältä viime keväänä.\nMac Pro on Applen tietokonemalliston kallein kapine. Sen tuotannon käynnistäminen oli hyvin takkuista, eikä Prolle ole sen jälkeen liiemmin huomiota herunut. Sen tekniikka kaipaisi päivittämistä, koska kehitystä on tapahtunut monessa asiassa parin viime vuoden aikana.\nMac-malliston toisesta päästä löytyy piskuinen Mac mini, jota myydään edelleen syksyllä 2014 päivitetyillä spekseillä. Sen päivitystahti on aiemminkin ollut hitaanpuoleinen, mutta mini vaikuttaa ajautuneen kokonaan sivuraiteelle, eikä Applella näytä riittävän mielenkiintoa sen kohentamiseen.\nVielä niukemmin ovat huomiota saaneet Airport Express -tukiasema ja sen sukuiset varmuuskopiointilaitteet. Niissä olisi 9to5macin mielestä potentiaalia enempään, mutta AirPort Expressiä päivitettiin viimeksi 2012. Extreme ja Capsule nykymuodossaan esiteltiin vuonna 2013.\nLehti: Applella on illaksi pieniä suunnitelmia\nApple julkistaa tänään seuraajan "halpamallina" tunnetulle iPhone 5C -puhelimelle.\nApplen perustaja: "Apple ei ole enää sama yritys kuin ennen"\nSteve Wozniakin mukaan Apple "ei ole enää sama yritys kuin alun perin, firma joka muutti maailmaa". Muuten hän hyväksyy Tim Cookin johtajakauden mukisematta.\nTältä iPhone 7 näyttää – ensimmäiset kuvat vuodettu\nApplen uusinta iPhonea odotetaan kuumeisesti. Ensimmäisten kuvien perusteella käyttäjien palautetta on kuunneltu.


Mahdottoman hyvänmakuiset, mehevät suklaahippukeksit - Alkuperäinen resepti myTaste\n250. Tästä sisuuntuneena keksiohjeen ostaja oli lähettänyt ohjeen sähköpostitse eteenpäin mahdollisimman laajalti, jotta ketään ei enää maksaisi tuosta törkyhintaisesta ohjeesta yhtään. En oikein tahdo uskoa tarinan totuuteen, mutta eipä sen väliä, sillä kyllä vain tuli mahdottoman hyvänmakuisia keksejä\nAah keksit. Rakastan keksejä niin paljon. Etenkin sitkeitä, suklaisia, suussa sulavia keksejä. Mielellään sormisuolalla hyöstettyjä


Poliisin uudet virka-aseet | Maanpuolustus.net\nIltalehti, Torstai 9.12.2010 klo 04.44\nKaikkien poliisin virka-aseiden vaihtamista uusiin syytetään verorahojen tuhlaamiseksi.\nPoliisi aikoo vaihtaa kaikki henkilökohtaiset virka-aseet uusiin pistooleihin.\nPoliisin tekniikkakeskus aloitti viime kuussa hankkeen kilpailutuksen, joka päättyy 18. tammikuuta ensi vuonna. Rahaa hankkeeseen on suunniteltu käytettävän 1,9-3 miljoonaa euroa, johon lisätään arvonlisäverot.\nVirka-aseiden uudistaminen on nostanut asetuntijoiden keskuudessa kriittisiä äänensävyjä ja syytöksiä rahan tuhlaamisesta.\nLue lisää asekaupoista päivän Iltalehdestä."\nNiin mitenkäs on. Onko laajamittainen käsiaseiden uudistaminen oikeasti tarpeellista. Onko tässä nyt vain kyse siitä, että saadaan jokaiselle poliisille uusi yhtenäinen aseistus vai onko nykyiset virka-aseet jo niin kuluneita ettei niitä enää muka voi enää käyttää.. Nykyisin poliisin aseistushan taitaa olla varsin kirjavaa, ja joukossa on varmasti paljon myös hyvinkin vanhoja ja kuluneita aseita. Silti kyllä tämä aika turhalta ostokselta haiskahtaa. Ennemin ois nämäkin rahat voinut käyttää uusien virkojen luomiseen ja poliisien määrän lisäämiseen.\nEi kai noi Glockit nyt liian kuluneita voi olla poliisien ampumilla laukausmäärillä. Itse olen kuullut (jo aikoja sitten) että tarkoitus on ostaa uudet "turvalliset" aseet Saksan mallin mukaan, aseen tulisi siis olla esim. turvallisesti purettavissa vaikka patruuna olisi vielä pesässä.\nHalvemmaksi varmaan tulisi opettaa poliisit käyttämään turvallisesti noita pyssyjänsä.\nEttä mitä häh? :a-huh:\nEn kyllä henkilökohtaisesti antaisi kenellekään virka-asetta ennen kuin on demonstroinut hallitsevansa aseen turvallisen käsittelyn, mukaanlukien patruunan poiston ja aseen tyhjäksi toteamisen.\nEi kai noi Glockit nyt liian kuluneita voi olla poliisien ampumilla laukausmäärillä.\nNo, jos ne vaikka kerran viikossa harjoittelee, niin eiköhän ne aika kuluneita ole. Siis ainakin ne vanhemmat aseet.\nMinkähän mahtavat ostaa? Olisiko H&K P2000 tai P30 ?\nIhan mutuna heitän että kerran viikossa on luultavasti aikamoista liioittelua.\nJa vaikka harjoittelisivatkin (mitä minäkin kovasti epäilen), niin ei pitäisi vielä tuossa ajassa kuluneita olla.\nVarsinkin kun näitä tukiaseita alkaa löytyä niin en näe tarvetta siihen, että joka konstulla olisi ysimillinen kannossa. Jos odotetaan että vastassa on aseistettu vastustaja niin muutenkin täytyisi napata se MP-5 käyttöön.\nToki jos tehtävä vaatii niin edelleenkin voisi pitää pistoolia aseena. Menisin vielä pidemmällä ja antaisin poliisin pitää mitä tahansa lyhyttä asetta kannossa jos esimies pitää tarpeellisena ja poliisin tekniikkapuoli pitää asetta poliisikäyttöön soveltuvana. Lyhyissä aseissa kun on aina se mahdollisuus, että ase ei sovi käteen. Esimerkiksi kerran kaverin asetta kokeillessa tilanne oli se, että kun radalla ojensin käteni suoraksi niin ase osoitti maahan noin kolme metriä ennen taulua. Voi myös olla, että jotkin ihmiset kokevat jonkun aseen käytön hankalaksi tarkemmin määrittelemättömästä syystä.\nEiköhän poliisille riittäisi vyölle ihan 22:nkin. Ne joita kohden poliisi joutuu käyttämään käsiasetta, niin niitä kohtaan 22:n alentaa riskiä tuottamukselliselle kuolemalle virkatehtävissä.\nAutossa voisi olla jemmassa se 12 cal, kun pitää auton alle jääneitä eläimiä lopetella. Jätetään ne MP5:t selkeästi erikoistilanteen miehille. Miksei MP5 voisi olla myös autossa jemmassa erikoistilanteita varten.\nMielestäni poliisin on turha varustautua nykytilanteessa, koska mielestäni poliisin tärkein ase on univormu ja kommunikointikyky. Jos ei näitä ymmärretä, niin silloin kaasua tai sähköä. Erikoistilanteet on erikoistilanteita.\nJos poliisin toimivaltuudet aseiden käytössä muuttuu tai esim. yhteiskuntarauha järkkyy, niin silloin RK:t matkaan...\nTodella huono idea! Aikoinaanhan Euroopassa oli tavallista, että poliisit oli aseistettu 7,65 patruunaa ampuvilla aseilla (osa käytti jopa 6,35 taskupistoolia). Noissa pienissä kaliipereissa on se huono homma, että pitää ampua ns. kymppiin jos aikoo kohdehenkilön pysäyttää. Esimerkiksi jos joutuu tilanteeseen jossa vastassa on vaikka haulikolla aseistautunut henkilö niin 9 millisellä kun täräyttää reiteen niin ase myös putoaa kädestä. 22:lla joutuu ampumaan joko päähän tai sydämeen jos aikoo hengissä pysyä. Tasku- ja harrasteaseilla ei myöskään pysty ampumaan esim. auton oven läpi. Hyvänä esimerkkinä pienten kalipereiden ongelmista on vaikka se, kuinka israelilainen poliisi yritti 7,65 taskupistoolilla hoidella veitsen kanssa amokia juosseen palen. Poliisi osui kolme kertaa terroristiin tämän hyökätessä poliisin kimppuun. Aseeseen tuli tämän jälkeen häiriö ja poliisi sai surmansa.\nMitä taas tulee noihin tukiaseisiin niin noita MP-5 konepistooleja voi löytyä ihan tavallisista maijoista. Haulikkoahan on yritetty vähitellen poistaa koska susihauleilla lähtee helposti kokonaan se henki. Ei Suomessa voi tuudittua siihen että "SWAT" hoitaa. Monissa maissa on jo siirrytty siihen, että active shooter tilanteissa tavalliset poliisit menevät kohteeseen sisälle esim. timantti muodostelmassa ja yrittävät hoitaa ampujan. Suomessa tähän ollaan vähitellen siirtymässä.\nOngelmana Suomessa on kuitenkin se, että moni poliisi ei pysty kovempia hommia hoitamaan. Vihdoinkin Suomessa on poliisikoulun valinnoissa alettu myös korostamaan sitä ettei saa olla taipumusta alireagointiin. Toivon hartaasti, että seuraavan kerran kun on joukkomurha tai terroisku päällä niin poliisit eivät vain jälkikäteen selitä "nähtiin ampuja mutta omat luodit olisi voinut osua sivullisiin ja sit se meni takas sisälle..." Olisi myös syytä käsittää, että Reinikainen on fiktiivinen hahmo aivan kuten joulupukki. Pitäisi huolehtia myös siitä, että pelkurit heivataan helvettiin poliisista vielä hyvän sään aikana. On selvää, että jos naama menee valkoiseksi jo perusjuopon käydessä aggressiiviseksi niin ei niillä henkisillä resursseilla mitään erikoistilanteita hoideta?\nNimenomaahan tässä tilanteessa poliisilla on etälamautin kannossa vyöllä ja siellä autossa ne raskaammat vehkeet (haulikko, mp5:n). Tällöin perusjuoppoihin ja narkkeihin riittäisi baarikärpäslätkät ja kaasut, kun taas ammuntatilanteessa otettaisiin samantien kättäpitempää matkaan autosta. Tällöin tarvittaessa voidaan näyttää voimaa ja paljonkin, mutta normaalitilanteissa poliisin tärkein ase on sana.\nMiksi tänä päivänä poliisi edes kantaa pistoolia? Ei ainakaan ampuakseen, tällöin riittäisi vaikka 22:n siihen tarkoitukseen tai pelkkä etälamautin.\nSiihen odottamattomaan pikatilanteeseen, jossa ei ole aikaa availla tukiasesalkkua tai edes pääsyä sinne poliisibiilin luokse?\nEi noissa poliisihommissa voi koskaan tietäää milloin tilanne perkelöityy. Rutiiinikeikka kuten kotihälytys voi hetkessä muuttua sellaiseksi, että asetta tarvitaan. Siinä tilanteessa se pysäytyslaukaus reiteen on poikaa, mutta sinä ilmeisesti haluaisit ryhtyä räiskimään 22:lla kohti hyökkääjän massakeskipistettä? Tai toinen vaihtoehto on kokeilla kuinka hyvin pampulla pärjää vaikka viikatetta tai haulikkoa vastaan? Jos puhutaan puhtaasti pistoolikalipereista niin 9 mm para on se vähimmäisvaatimus vaativiin sosiaalisiin tilanteisiin.\nEi noi kaasut tai etälamauttimet mitään ihmevehkeitä ole ja ne eivät todellakaan korvaa asetta. Etälamautin on kertalaukeava ase (täytyy ladata jokaista laukausta varten uudelleen) jonka kantama on vain muutama metri. Eikä se paprikasumutekkaan ole mikään autuaaksi tekevä kun käyttötilanteissa se vaikuttaa vain 80 % tapauksissa. Miedoimmillaan vaikutus saattaa olla pelkkä luomikouristus mikä ei estä esim. ampumasta vastustajan oletettuun sijaintiin koko lipasta tyhjäksi.\nMutta ei se kovin kaukana tuosta ole, vai mitenkähän rikolliset mahtaisivat ajatella poliisista, jos nämä päättäisivät luopua aseista kokonaan tai sitten vain ottaisivat ne 22:t käyttöön. Kyllä auktoriteetilla pitää voimaa olla takanaan, jos tämän odotetaan käyttävän auktoriteettiaan ja saavankin jotain aikaan.\nKannattaa muistaa, että useimpien ammattien edustajat pitäytyvät siihen julkiseen rooliinsa myös ns. kahvipöytäkeskusteluissa. Ei ihan heti tule vastaan vastaan sellaisia poliiseja jotka sanoo "Juu sata laukausta vedän Glockilla viikossa, jos ei virka-aikana ehdi harjoitella niin sitten käyn omalla ajalla. Haavaballistiikkakiin tulee pohdittua aina silloin tällöin..." Ei ne naistentautien lääkäritkään juuri hommistaan puhu perhejuhlissa.\nNo olen voimankäytöstä keskustellut poliiseiden kanssa. Jopa sellaisten jotka ovat ampuneet menestyksellisesti kohdehenkilöä sekä haulikolla että pistoolilla. Ei ole ollenkaan samantekevää millaisella aseella sitä kohdehenkilöä ampuu. Varsikaan aineissa tai adrenaliinissa oleviin ei välttämättä neulanpistot toimi. Kyseinen konstu kertoi lähettäneensä kerran koiran ammuskelleen narkin kimppuun. Koira nappasi narkkia kiinni kokopurennalla kyynärvarresta. Ei pudottanut asetta- alku hämmästykseen jälkeen alkoi silittää koiraa päästä vapaalla kädellä ja koira roikkui kokoajan kädestä kiinni!\nKannattaa ihan ensitöiksi varmaan lukea se Käsiase ammattikäytössä. Kyseisessä kirjassa muuten mainitaan toi "ei asetta tarvita" asenne yhdeksi kuoleman enteeksi...\nHyvänä esimerkkinä nykyaikaisesta patruunasta voi mainita Lapua CEPP:in. Poliisissa huomattiin toden teolla sopivan patruunan tarve vaste sen jälkeen kun eräässä tapauksessa luoti oli lävistänyt kohdehenkilön ja kimmonnut takana olevasta seinästä toiseen poliisiin.\nTuo koira esimerkki on kyllä aika huikea!\nJust mietinkin että mitähän patuunaa on käytössä. Voi olla hyvinkin niin että se 9mm käyttönappi ei olisi sen kummempi kuin oikein huolella valikoitu .22 patruuna. Joskus tuli nähtyä jonkin huonosti valitun .458 tai vastaavan kokoisen patruunan ja hyvin valitun .308 patruunan aiheuttamaa haavakanavaa ja lopputulema oli se että kaliberin koko on vain osa vastausta, patruunakin pitäisi valita sen mukaan että sillä saavutetaan tavoiteltavat hyödyt. Kyseisessä esimerkissä haavakanavat olivat lähes täysin vastaavat vaikka .458 pitäisi olla joulemääriltään ihan toiselta planeetalta.\nLisää jos turisee, niin otetaas vanha kunnon 5.56mm. Nykyinen palvelusluoti tarjoaa muutamia esimerkkejä siitä kun pitää löytää kompromissi luodin heikkouksien ja vahvuuksien välillä. Eli 5.56mm patruunan toimivuutta kudoksessa kun on jouduttu lieventämään kokoajan jotta sen selkeimpiä heikkouksia voidaan lieventää. Ja sitten ne esimerkit: Eräs nykyisin kenraalin arvossa palveleva David Petraeus sai muistaakseni -90 luvulla Somaliassa rintaansa lähietäisyydeltä ammutun 5.56mm luodin. Kaveri pääsi sairaalasta parin päivän/viikon jälkeen ilman mitään ongelmia, jos patruuna olisi toiminut kuten sen pitäisi ja mitä luodilta odotetaan niin miehellä ei olisi pitänyt olla mitään selviämisen mahdollisuuksia. Eikä ole ainoa tapaus. Eräs KK mies päästi vahingossa huolto-purun yhteydessä kokonaisen 5.56mm patruunavyöllisen omiin kavereihinsa parakin sisällä. useita miehiä haavoittui, mutta yksikään ei kuollut tai jäänyt ilmeisesti edes pahasti vammautuneeksi. Eräs mies sai kovapanosammuntojen aikana luodin olkapäähänsä ja käveli tupakka suussa pitkin harjoitusaluetta jo parin tunnin päästä välikohtauksesta. Onko ihme jos Irakissakin tulee aika paljon esimerkkejä siitä että vihollinen ei putoa useatakaan osumasta vaan jatkaa toimintansa, etenkin jos on vedetty jotakin muutakin kuin rapalan uistinta... Vai onko niin että vihollisen väitetään käyttävän adrenaliinia yms piristeitä koska palveluspatruuna ei vain hoida tehtäväänsä edes selväpäisen vihollisen kohdalla läheskään aina?\nTäällä voi kukin selvittää näillä "olen keskustellut" ja "tuntemani poliisi on sanonut" ja "läheltä seuranneena.." yms. jutuilla olevansa ihan vitun pätevä arvioimaan poliisin voimankäyttöä, asekoulutusta ja muuta sen sellaista. Totuus on se että virkakuntaan kuulumattomilla ei ole kattavaa käsitystä poliisin kaikista nykyisistä voimankäyttö säännöistä, jotka muuttuvat jatkuvasti, oli kyse sitten aseellisesta tai aseettomasta voimankäytöstä.\nOn tässä itsellänikin tuttuja poliiseja ja on tullut oltua putka-vahtina, isä poliisina 35 v.(valta-osan ajasta koiranohjaajana ja asekouluttajana). Olen ollut mukana voimankäyttöharjoituksessa, poliisikoiran maalimiehenä ja ampunut MP-5 tukiaseella jne. Tästä huolimatta en todellakaan voi sanoa heidän koulutuksestaan ja taitotasostaan mittän spesifiä, vain sen että vuotuiset taitotestit on ja yksilöitä on virkakunnassa joista osa harjoittelee ennemmän ja osa vähemmän aseenkäyttöä.\nAseenkäyttötaito ei meikäläisillä poliiseilla ole sitä mitä esim.rapakon takana, mutta on yhteiskuntakin erilainen ja tarve aseenkäytölle (onneksi) pienempi.\nSe on fakta että yksikään tehtävä ei ole varmasti jäänyt tekemättä, vaikka he ovat joskus peräytymään joutuneet.\nSenverran tiedän että poliisin kanssa rettelöiminen johtaa AINA tappioon, koska se minkä joskus yksilönä häviävät, se kompensoidaan lisävoimilla joita tulee niin paljon että vastarinta murtuu...\nSe mitä sanoit aikaisemmin mahdollisesta tilanteesta jossa poliisi selittäisi aseenkäytöstä luopumista jos on olemassa vaara osua sivullisiiin, on täysin hyväksyttyä ja se on jopa kirjattu poliisilakiin.


Dome Karukosken Tolkien-elokuva floppasi Yhdysvalloissa: "Katolinen media hyökkäsi elokuvaa vastaan" - MTVuutiset.fi\nKatso Dome Karukosken kattava haastattelu koskien uusa projekteja, Hollywood-uraa ja Tolkien-elokuvan kohtaloa kokonaisuudessaan.\nJulkaistu 16.07.2019 15:03\nSuomalaisohjaaja Dome Karukosken ensimmäinen Hollywood-elokuva Tolkien ilmestyi teattereihin toukokuussa. 20 miljoonaa dollaria maksanut elokuva keräsi Suomessa 80 000 ihmistä teatterien istuimille, mutta rapakon toisella puolen elokuva ei mennyt kovin hyvin kaupaksi.\nHollywood sijaitsee Yhdysvalloissa ja tästä syystä maassa tuotetut luvut ovat erityisen tärkeitä studioille. Kirjailija J.R.R. Tolkienin elämään keskittynyt Tolkien on Fox Searchlight -studion tuottama elokuva.\nKarukoski piipahti MTV Uutisten Liven haastattelussa ja antoi syitä sille, miksi elokuva ei lähtenyt liitoon Yhdysvalloissa. Yksi näistä oli uskonnollisen, oikeistomedian antama vastaanotto elokuvalle.\n– Katolinen media hyökkäsi vähän tätä elokuvaa vastaan, mikä vaikutti siihen, että tässä olisi jotain vialla myös suurelle yleisölle. Olin vähän oikeistomedian hampaissa tuolla Jenkkilässä, kun olin siellä paikan päällä, Karukoski arvioi.\nLUE MYÖS: Kommentti: Dome Karukosken Tolkien on fantasiantäyteinen elämäkertadraama\nOhjaajan mukaan uskonnollisen median elokuvalle antama huono maine kiiri läpi sosiaalisen median. Elokuvasta pyöri paljon erilaista misinformaatiota, kuten se, että Disney olisi sekaantunut jotenkin sen sisältöön. Tolkien oli hyvin uskovainen ihminen ja ilmeisesti Yhdysvalloissa koettiin, että tätä ei tuotu elokuvassa tarpeeksi esiin.\n– Ihmiset, jotka eivät ole nähneet elokuvaa, rupeavat syyttämään sinua ja studiota. Että Disney on pilannut tämän uskonnollisen hahmon, vaikka Disneyllä ei ole mitään tekemistä elokuvan kanssa. Siitä tuli uskonnollinen kysymys ja uskonto on niin iso asia Jenkkilässä, Karukoski pohtii.\nHuono maine leviää sosiaalisen median välityksellä nykyään nopeasti ja sitä on hankala hallita.\n– Oli vähän surullista katsoa sitä vierestä, koska sille ei voi tehdä mitään, ohjaaja tuhahtaa.\nKarukoski koki elokuvan saaman palautteen epäoikeudenmukaiseksi. Tolkien on elokuvassa katolilainen ja uskonnolla on osittainen rooli, vaikka pääpainona onkin Tolkienin rakkaus kieliä kohtaan ja tämän suhde ystäväporukkaansa. Ohjaajan mukaan elokuvaa syytettiin siitä, että siinä Tolkienista olisi tehty ateisti.\n– Kun se otsikko on jo, niin ei sitä voi puolustaa, että ei hän ole siinä elokuvassa ateisti. Se tuntuu pahalta, kun on tosiaan kaksi ja puoli vuotta panostanut siihen ja näyttänyt sitä ihmisille, jotka ovat enemmän eksperttejä kuin sinä, ja kertovat, että tässä on tehty asiat oikein.\nSuurempaa kaunaa Suomen historian toinen Hollywood-elokuvan ohjannut mies ei kuitenkaan tapahtuneesta kanna, vaan hän myöntää, että ensimmäinen matka kansainvälisen projektin parissa on ollut kokemuksia täynnä.\nKarukoski on päässyt lentämään ympäri maailmaa, kokemaan uusia asioita ja tapaamaan uusia ihmisiä, mitä ennen ei ole työnsä parissa samoissa mittakaavoissa tehnyt.\n– En valita. Tuntuu etuoikeutetulta, että saa olla tuollaisella matkalla.\nDome Karukoski tänään Kesäterassi-keskusteluohjelmassa MTV3-kanavalla kello 16:00.\nDome Karukoski Hollywood Tolkien J. R. R. Tolkien Elokuvat\nMTV Uutiset LiveNuorisojoukko otti rajusti yhteen Helsingin Kaivopuistossa viikonloppuna – tämä kuolemaan johtaneesta tapauksesta tiedetään


IWL – Motowiki\nIWL eli VEB Industriewerke Ludwigsfelde oli Berliinissä 1.3.1952 perustettu moottori- ja moottoriajoneuvotehdas, mikä DDR:n ajoneuvoteollisuuden uudelleenjärjestelyissä 1960-luvun alussa alkoi IFA-yhtymän (Industrievereinigung Fahrzeugbau) valmistaa keskiraskaita hyötyajoneuvoja. Se on Daimler-Benz AG:n omistukseen 1994 palanneena yhtiön Saksan tuotantotiloista tehokkain, ja kolmanneksi suurin.\nDaimler-Benz Motorenbau AG:n alaisuudessa 1936 lentokonemoottorien valmistukseen (mm. Messerschmitt Bf 109:n käyttämät V12-moottorit) metsäalueelle Genshagenin nummelle lähelle Ludwigsfeldeä (Suur-Berliini) rakennettu tehdas purettiin ja tuhottiin toisen maailmansodan päätyttyä, mutta tehdasalue jatkoi NL:n miehitysvyöhykkeellä eli aikanaan DDR:ssä aluksi 1952-1955 laivamoottoreiden valmistusta, sitten 1955-1964 IWL valmisti 233.215 skootteria. Tuotanto vaihtui keskiraskaisiin hyötyajoneuvoihin, kun DDR:n ministerineuvosto oli vuoden 1962 lopulla lyönyt lukkoon DDR:n ajoneuvojen valmistuksen uudelleenjärjestelyn (mm. moottoripyörävalmistuksen keskittäminen MZ:lle ja Simsonin muuttuminen kevyiden moottoripyörien ja mopojen tuottajaksi). Heinäkuun 1965 ja joulukuun 1990 välisenä aikana IWL valmisti 618.731 kpl W50- ja L60-kuormureita lukemattomissa eri variaatioissaan.\nDDR:n järjestelmämuutoksen eli "Wende":n jälkeen suunniteltu yhteistyö Daimler-Benz AG:n kanssa kaatui epäselvän tilanteen vuoksi, ja Ludwigsfelde-kombinaatti meni omaisuudenhoitokeskus "Treuhand":ille. Siellä harjoitettiin sekalaista teollista tai muuta toimintaa, kunnes 1994 Daimler-Benz AG lunasti ajoneuvotehtaan itselleen. IWL:n vaihteistotehdas on nykyään osa ZF-konsernia, ja alueella toiminut koritehdas on nykyään espanjalaisen GESTAMP AUTOMOTION:in omistuksessa. Daimler-Benz`in tehdas on Saksan alueella sen kolmanneksi suurin yksikkö mikä valmistaa keskiraskaita hyötyajoneuvoja, mm. Sprinter/Crafter-mallistoa. Se on kokenut osittain yhteiskunnan tuella merkittävää uudenaikaistamista, ja nykyinen omistaja on investoinut mittavasti (150 MEUR) uuden Sprinter/Crafter-malliston edellyttämiin muutoksiin. Mittavan panostuksen (mm. laaja automaatio) jälkeen tehdas on eräs Daimler-Benz AG:n tehokkaimmista.\n1 IWL:n skootterit\n1.1 IWL Pitty (1955-1956)\n1.2 IWL SR56 "Wiesel" (1956-1959)\n1.3 IWL SR59 "Berlin" (1958-1962)\n1.4 IWL "Troll" (1963-1964)\n2 IWL:t Suomessa\nItalialaisten skoottereiden, mm. Piaggio-lentokonetehtaan "Vespa":t sekä Lambretta, saavuttaman merkittävän myynnin ellei peräti skootteribuumin vuoksi, ja kun myös Länsi-Saksan moni mp-valmistaja oli esitellyt skootterimallinsa, heräsi DDR:ssä ajatus lähteä myös mukaan tälle markkina-alueelle. Projektin kehittelijäksi tuli 1950 alkaen aujneuvotekniikan mestari August Falz, jonka ensimmäiset koemallit kulkivat italialaiselta kalskahtavalla "Falzo"-nimellä. Prototyyppi esiteltiin Leipzigin messuilla, ja sitä on mahdollisesti valmistettukin pieniä määriä. Falz`in konstruktiossa oli monia mielenkiintoisia ratkaisuja, mutta tiedossa ei ole miksi mallia ei otettu tuotantoon. Falz`in sijaan Max Freihoff nautti maan johdon luottamusta, ja Freihoff`in "Hexe"-skootteri (noita) oli seuraava askel. Sen taittojousitus ei kuitenkaan kestänyt koeajojen rasituksia, ja Hexe`ssä oli muitakin rakenteellisia puutteita. Tämän vuoksi useiden suunnittelijoiden kollektiiville annettiin toimeksi esittää toimiva prototyyppi 81 päivän sisään, eli tässä vaiheessa jo kuolleen Stalinin syntymäpäivään 21.12.1953 mennessä. Työryhmän tulos oli "Pitty", jonka valmistuksen oli suunniteltu alkavan jo vuoden 1954 aikana, mutta ensimmäinen tuotantokappale valmistui IWL:n liukuhihnalta 6. helmikuuta 1955. Tällä välin August Falz oli ehtinyt esitellä modernin "Sibylle"-skootterinsa, mutta se ei saanut tuotantolupaa.\nIWL Pitty (1955-1956)\nTätä ensimmäistä "Pitty"-mallia valmistettiin vain huhtikuuhun 1956 asti kaikkiaan 11.293 kappaleena, se pohjautui IFA/MZ RT 125/1:n moottoriin puhallinjäähdytyksellä, 3-vaihteisella vaihteistolla, ja oli ajateltu kaupunkiskootteriksi. Se muistutti Heinkel-skootteria muotoilultaan, mutta pyöräkoko oli suurempi ja moottori toki kaksitahtinen. Teho oli niukka Pittyn painoon nähden, sen kauniin korin valmistus vaati runsaasti resursseja, korin takaosalla oli taipumus halkeilla, ja 8 litran polttoainesäiliö antoi vain niukalti tyydyttävän teoreettisen 228km toimintamatkan. Pitty`ssä esiintyi 40-50 km/t nopeusalueella myös tärinää, ja NL:ssa esitelty "Tula 200"-skootteri (sittemmin "Turist") oli muotoilultaan hyvin samankaltainen. Korvaavan parannellun ja edullisemmin valmistettavan mallin suunnittelu alkoi välittömästi.\nIWL SR56 "Wiesel" (1956-1959)\nSR- eli "Stadtroller"-tunnuksen (kaupunkiskootteri) saanut "Wiesel" (kärppä) perustui pitkälti Pitty`n tekniikkaan ja moottori oli nyt RM 125/2 edelleen 5hv teholla, mutta malli oli kokenut lukuisia parannuksia. Takaripustukseen oli nyt tullut patentoitu trapetsisvingi, minkä ansiosta toisioketjun kireys ei enää muuttunut joustoliikkeiden aikana, vaikkakin etuhaarukka oli sama kuin Pitty`ssä. Koria oli saatu kevennettyä 20kg ja vaikeasti valmistettavissa ollut yhtenäinen etupelti oli muutettu kurapelliksi sekä erilliseksi etulokasuojaksi. Säiliön tilavuus oli noussut 12 litraan, eli kulku parani 75 km/t:in ja toimintamatka nousi 340 km:in. Suorituskykyloikka Pittyyn nähden ei kuitenkaan ollut vielä tyydyttävä, ja MZ:n vuoden 1957 uuden 175-kuutioisen sovittamista SR56:een harkittiin. Näin ei kuitenkaan tapahtunut tarpeellisten mittavien muutosten takia, osittain myöskään CZ:n ja Simsonin kilpailevien skootterimallien haasteen vuoksi, vaan uuden SR59 "Berlin":in suunnittelu alkoi.\nIWL SR59 "Berlin" (1958-1962)\nEdelleen paranneltu SR59 sai nyt 143 kuutioon poratun MZ 125/3-moottorin puhallinjäähdytyksellä, ja neljännen vaihteen. Iso moottori pärjäsi SR59:n kuorman kanssa pienemmällä kulutuksella, eli edelleen 12 litran säiliö riitti nyt 375km. Ilmasuodatin veti nyt ulkoilmaa pölyisen runkokotelon sijaan, ja imuääntä oli vaimennettu. Ulkoisesti SR59 erosi edeltäjästään erillisillä penkeillä, ja sitä sai kaksivärimaalauksella. Alusta oli saanut hydrauliset iskunvaimentimet ja pidemmän jouston, varustelua oli laajennettu, ja "Berlin":iin (myös Troll:iin) sai myös yksipyöräistä "Campi"-peräkärryä (valmistus 1960-1964 noin 5.700 kpl). Malli oli ensiesittelynsä aikoihin 150cc-luokkansa parhaimmistoa kansainvälisellä tasolla, ja se olikin ehdottomasti suosituin isoista DDR-skoottereista 114.000 kappaleen valmistusmäärällään, tuotannon loppuessa joulukuussa 1962. Lisävarusteltuna "Berlin" oli varsin pramea, ja markkinoilla se löysi rakonsa pienten Simsoneiden ja isomman Cezeta-skootterin välistä.\nIWL "Troll" (1963-1964)\nIWL-mallisto uudistui tammikuuss 1963 tuotantoon tulleella "Troll 1":illa, eli "Tourenroller":illa (matkaskootteri). Moottori oli edelleen MZ ES150:stä puhallinjäähdytteiseksi muutettu, nyt 9,5hv teholla, millä Troll saavutti 90km/t ja oli siten vauhdikkain IWL:n skoottereista. Mallin muotoilu oli kehittynyt Heinkel Tourist`in suuntaisemmalla massiivisemmalla perällä ja yhteispenkillä. Skootteribuumi oli tällä välin kuitenkin laantunut niin maailmalla kuin DDR:ssäkin, ja valtionjohto tehnyt tästä johtopäätöksensä järjestelemällä moottoripyörätuotantoa uuteen uskoon. Troll-tuotanto loppui 56.513 kappaleen jälkeen joulukuussa 1964, ja IWL alkoi valmistautua kuorma-autoihin W50/L60 siirtymistä.\nTRAFI-ajoneuvotilasto 3/2015 tunnistaa 18kpl IWL:ä (päivittynyt toukokuussa 2015: 22kpl).\nSuomen MZ-Ajajat, erinomaiset sivut: MZ Finland\nVeteraanimoottoripyöräklubi ry. VMPK, kirjastossa myös MZ-aineistoa\nIWL Rollerforum Saksa (saksankielinen)\nIWL Roller (saksankielinen)\nIWL-mallien teknisten tietojen taulukkoa (saksankielinen)\nIWL-mallien runko- ja moottorinumeroiden listausyritys (IWL Roller-sivusto) (saksankielinen)\nIWL Campi-peräkärryn tarina (saksankielinen)\nMZ-Forum IWL skoottereiden osasto (saksankielinen)\nNoudettu kohteesta http://www.motot.net/w/index.php?title=IWL&oldid=27385\nSivua on viimeksi muutettu 20. marraskuuta 2016 kello 19.33.


Aaltopelti edullisesti | Kotiinkuljetus | Taloon.com\nHinta 18.05 € €\n(16.96 € /HYÖTY-M²)\nWeckman Peltikatto Weckman W-1-1064 Economy 0.45 mm poimulevy\nHinta 30.20 € €\nWeckman Peltikatto Weckman Teräsaateli Premium Matta 0,6 mm tiilikuvio eri värejä\nHinta 17.45 € €\n(15.86 € /HYÖTY-M²)\nWeckman Peltikatto Weckman W-20R-1100 Economy 0.45 mm poimulevy\nHinta 24.71 € €\n(23.09 € /HYÖTY-M²)\nRuukki Kattopelti Ruukki R-T20-42SW-1070 pural matta\n(17.25 € /HYÖTY-M²)\nRuukki Kattopelti Ruukki R-T20-30W-1090 sinkitty\nHinta 20.43 € €\n(18.57 € /HYÖTY-M²)\nRuukki Aaltopelti Ruukki R-S18-92W-1100 sinkitty ainevahvuus 0,5 mm\nHinta 20.87 € €\n(19.15 € /HYÖTY-M²)\nRuukki Kattopelti Ruukki R-T20-30W-1090 Crown BT\nHinta 19.78 € €\n(18.49 € /HYÖTY-M²)\nRuukki Kattopelti Ruukki R-T20-42SW-1070 sinkitty\nHinta 25.31 € €\n(23.22 € /HYÖTY-M²)\nRuukki Kattopelti Ruukki R-T20-30W-1090 pural matta\nHinta 25.06 € €\n(24.45 € /HYÖTY-M²)\nRuukki Kattopelti Ruukki T45-30EW-1025 sinkitty 0.60 mm\nHinta 21.44 € €\n(20.04 € /HYÖTY-M²)\nRuukki Kattopelti Ruukki R-T20-42SW-1070 Crown BT\nHinta 25.59 € €\n(28.28 € /HYÖTY-M²)\nRuukki Kattopelti Ruukki T45-30W-905 sinkitty ainevahvuus 0,6 mm\nHinta 21.41 € €\n(19.46 € /HYÖTY-M²)\nRuukki Aaltopelti Ruukki R-S18-92W-1100 Crown BT\nHinta 28.81 € €\n(31.83 € /HYÖTY-M²)\nRuukki Kattopelti Ruukki T45-30W-905 Pural BT matta 0,6 mm\nHinta 28.85 € €\n(28.15 € /HYÖTY-M²)\nRuukki Kattopelti Ruukki T45-30EW-1025 Pural BT matta 0.60 mm\n(28.9 € /HYÖTY-M²)\nRuukki Kattopelti Ruukki T45-30W-905 Pural BT matta 0,5 mm\nHinta 25.81 € €\nRuukki Päätylista Ruukki RA1BG 3000 mm muoto- ja poimukatteille\nHinta 4.37 € € /jm\nRuukki Yleistiiviste Ruukki 40 RA3FUNI40\nHinta 21.96 € €\nRuukki Räystäslista Ruukki muoto- ja poimukatteille taittuva RA9BEF 3000 mm\nHinta 70.65 € €\nRuukki Liitoslista Ruukki muoto- ja poimukatteille RA1BJ 3000 mm\n(25.36 € /HYÖTY-M²)\nRuukki Aaltopelti Ruukki R-S18-92W-1100 pural matta\nHinta 45.31 € €\nRuukki Sisäjiirilista Ruukki muoto- ja poimukatteille RA1B 2000 mm\nWarma Steel Kattopelti Warma W-20 1120x2000 mm 0,45 mm musta\nTämän tuoteryhmän tuotteet ovat saaneet asiakkailtamme keskimäärin 4.4 tähteä. Tuotearvosteluja on 79.\nTaloon.com tarjoaa rakentajalle laadukkaat Ruukin ja Weckmanin aaltopellit aina parhaaseen hintaan. Kattopellit, harjalistat ja räystäslistat tilaat kätevästi suoraan kotipihaan tai työmaalle. Etsitkö myös muita tarvikkeita projektiisi? Klikkaa itsesi myös Taloon.comin seinäpellit-osioomme ja saat vähintään kaksi tärkeää asiaa hoidettua yhdellä ostosreissulla. Säästät kultaakin arvokkaampaa aikaa sekä pitkän pennin, kun et joudu ajelemaan kaupasta toiseen etsimässä juuri sinulle oikeita tuotteita. Taloon.comista löydät jokaisen tarvitsemasi rakennustarvikkeen, työkalun ja paljon muuta. Emme turhaan ole tuhansien rakentajien vannoma valinta. Hyppää siis sinäkin mukaan helppoon ostostentekoon.\nAaltopellit fiksun rakentajan katolle\nTalosi kattoa rakentaessa on tärkeää tutustua tarjontaan ja valita merkkituotteet, joita suosittelevat alan rautaiset ammattilaiset. Ruukki ja Weckman ovat jokaiselle suomalaiselle rakentajalle tutut tuotemerkit, ja se kertoo vahvasta osaamisesta ja vuosien kokemuksesta. Kaikki poimukatteet tilaat kätevästi suoraan työpisteeseesi Taloon.comista. Klikkaa itsesi nettikauppaamme ja löydä uusimmat tarjoukset ja aina edulliset hinnat. Tarjoamme asiakkaillemme myös harjalistat, päätylistat, yleistiivisteet, räystäslistat ja kateruuvit. Tuotevalikoima on suuri ja monipuolinen. Käy samalla myös kattoikkunat ja -luukut osiossamme Taloon.comin aina avuliaassa nettikaupassa. Tarjoamme vain ja ainoastaan parhaat tuotteet parhaille asiakkaillemme.\nKatto talollesi, poimukatteet katollesi Taloon.comista\nKestävä ja jämerä katto on jokaisen talon sydän. Olet sitten kunnostamassa vanhaa kattoa tai rakentamassa uutta, hanki laadukkaat aaltopellit katollesi suoraan Taloon.comista. Lähetämme kaikki pellit ja tarvikkeet suoraan kotiovellesi tai työmaallesi. Rakentaminen voi olla aikaa vievää, emmekä halua, että jonotat tarvikkeitasi ruuhkaisissa putiikeissa. Emme myöskään halua, että joudut odottamaan päivätolkulla hitaita toimituksia. Meille helppo tilaaminen ja varmat toimitukset ovat kunnia-asia. Tule mukaan jo tuhansien tyytyväisten rakentajien ja remontoijien joukkoon Taloon.comiin. Me teemme siitä mahdollista, ja helppoa!\nWarma Steel (1)


Inserttien tekeminen ＞ Lautapeliopas\nNäin teet kapalevystä kätevät insertit lautapelille ja nopeutat pelaamisen aloittamista ja vähennät säätämiseen kuluvaa aikaa tuntuvasti.\nKirjoittaja Kirjoittanut Valtteri Sankari\nJulkaisupäivämäärä 12.5.2018 (päivitetty 1.6.2021)\n5 kommenttia artikkeliin Inserttien tekeminen\nLautapeliharrastuksessa kivointa on pelaaminen, eikä alkuvalmistelujen tekeminen. Hyvä insertti eli laatikon sisältä löytyvä lokerikko helpottaa pelin aloittamista tuntuvasti. Joissain peleissä voi olla valmiiksi hyvä insertti, mutta useimmiten ei.\nKaupallista inserttitarjontaa on saatavilla, mutta tässä artikkelissa keskitytään omien ratkaisujen askartelemiseen. Alkuun pääseminen on helppoa, tarvitset vain kapalevyä, metallisen viivoittimen, leikkuualustan, veitsen ja liimaa. Mitään erityisiä kädenlahjoja tai rikasta mielikuvitusta ei vaadita.\nHyvän insertin hyödyt ovat kiistattomat: ne pitävät pelin osat järjestyksessä, nopeuttavat setuppaamista ja parhaimmat nopeuttavat jopa itse pelaamista toimien vaikka komponenttikippoina pelatessa. Usein myös käy niin, että suojitetut kortit eivät mahdu alkuperäiseen pelin mukana tulleeseen inserttiin, jolloin uuden tekeminen on ainoa vaihtoehto. Vielä useammin käy niin, että pelin mukana ei tule minkäänlaista säilytysratkaisua.\nCottage Gardenin mukana tuli kaksi minigrip-pussia säilytystä varten. Pidin sitä lähinnä huonona vitsinä, joten oman säilytysratkaisun tekeminen oli helppo ratkaisu. Kuva: Valtteri Sankari\nMinä käytän omissa inserteissäni valkoista 5 mm paksuista levyä. Kapalevy (myös kevytlevy tai englanniksi foam core) on styroksin kaltaisesta vaahtomuovista valmistettu levy, joka on päällystetty paperilla molemmilta puolilta. Levyä saa tilattua netistä, mutta itse tykkään hakea omani läheisestä taidetarvike- ja kehystysliikkeestä. Kannattaa rohkeasti mennä kysymään, jos lähistöllä on kehystämö.\n5 millimetrin paksuus on sopiva kompromissi jämäkkyyden ja tilansäästön kannalta. Lisäksi omien havaintojeni mukaan suurin osa muista askartelijoista käyttää 5 mm levyä, joten ohjeiden seuraaminen on helpompaa. Väri on suurimmaksi osaksi makuasia, mutta valkoiseen on helpointa tehdä kynällä merkintöjä. Jos silmäkarkki miellyttää, niin eriväristen levyjen käytöllä voi saada tuotoksensa seuraavalle tasolle sillä saralla.\nPower Grid ei kovin ihmeellistä inserttiä vaadi, mutta resursseille on kätevää olla oma paikkansa. Tusseilla saa luotua mukavia visuaalisia ärsykkeitä pelaajille. Kuva: Valtteri Sankari.\nLeikkaamisessa helpointa on käyttää mattoveistä tai katkaisuteräveistä. Tärkeintä on, että terä on riittävän jämäkästi kiinni kahvaosassa eikä heilu sivuttaissuunnassa. Myös terän vaihtomahdollisuus on hyvä olla olemassa, jos aikoo tehdä useamman kuin yhden insertin eikä huvita aina ostaa uutta veistä. Oma veitseni tuli rautakaupasta ostetun työkalupakin mukana, mutta mattoveitsiä saa ostettua melkein mistä vain. Osta sellainen joka sopii hyvin käteen, valinnanvaraa on.\nMetallinen viivoitin on ehdoton ja 30 cm pitkä on riittävän pitkä useimpiin projekteihin. Leikkauskohtien merkitsemiseen levyyn käy mikä tahansa kynä, jonka erottaa. Pöydän suojaksi kannattaa ostaa leikkuualusta. Liimaksi käy oman kokemukseni mukaan mikä tahansa yleisliima ja olen käyttänyt menestyksekkäästi perinteistä Eri Keeperiä. Olen kokeillut kuumaliimaa, mutta se oli tarpeettoman työlästä eikä lopputulos ollut merkittävästi parempi, päinvastoin. Oikein käytettynä insertit eivät joudu kovaan rasitukseen, joten liiman ei tarvitse olla mitään superia.\nOmat työkaluni. Kuva: Valtteri Sankari.\nYlläolevilla välineillä pääsee alkuun. Suorakulmasta voi olla hyötyä, jos haluaa varmasti leikkauksensa jiiriin. Erivärisillä tusseilla voi tehdä merkintöjä pelaamista helpottamaan. Nuppineulat helpottavat varsinkin isompien rakennelmien koossa pysymistä liiman kuivuessa. Netistä tilaamalla voi hankkia vaikka minkälaisia apuvälineitä levyn leikkaamiseen, mutta minulla ei ole niistä kokemusta.\nLeikatessa pidä veistä kohtisuoraan levyä kohti ja vähintään 45 asteen kulmassa. Leikkausliike on rauhallinen eikä siinä tarvitse rystyset valkoisena painaa. Ei kannata yrittää kerralla leikata koko levyn läpi, vaan tehdä useampi perättäinen viilto. Tällöin saa varmemmin siistin leikkausjäljen. Terä kannattaa vaihtaa, jos loivasta leikkauskulmasta ja useasta vedosta huolimatta veitsi repii levyä leikatessa.\nKuva: Valtteri Sankari.\nEhdoton apu inserttien tekemisessä on BoardGameGeek. Foam core insert modifications -geeklistillä on satoja käyttäjien luomuksia, joista voi vähintäänkin saada inspiraatiota. Tarkastan aina ensimmäiseksi tämän geeklistin, ennen kuin alan edes sen enempää suunnittelemaan uutta projektia. Kaikkiin peleihin valmista ratkaisua ei löydy, mutta yleisimpiin aivan varmasti.\nMyös ihan googlaamalla foam core + pelin nimi saattaa löytää jotain osviittaa. Esimerkiksi oman Puerto Rico -inserttini apinoin Imgurista. Harrastus kannattaa aloittaa joistain pienemmistä ja helpoista inserteistä, joissa mittausten ja leikkausten ei tarvitse olla millilleen.\nSimppeli insertti Patchworkille, joka pitää nappulat järjestyksessä. Kuva: Valtteri Sankari.\nJos peliin ei löydy kenenkään aiemmin tekemää ratkaisua malliksi, ei auta muu kuin itse suunnitella sellainen. Jotkut tekevät 3D-mallin SketchUpilla tai vastaavalla suunnitteluohjelmalla tai piirtävät paperille piirustukset. Oma prosessini on seuraavanlainen: otan ensiksi mitat pelilaatikon sisäpuolelta, että tiedän minkä verran on tilaa työskennellä.\nOma pakkomielteeni on, että kannen pitää sulkeutua alas asti, joten varsinkin korkeusmittojen ottamisessa pitää olla tarkkana ja ottaa huomioon ohjekirjan ja pelilaudan paksuus (pelistä riippuen). Tykkään tehdä kapalevystä ikään kuin toisen laatikon peliboksin sisään, jos tila sallii sen. Tämä tuo jämäkkyyttä lopulliseen luomukseen.\nSeuraavaksi mietin, mitkä komponentit haluan erilleen ja mitkä ovat pelin setuppaamisen pahimmat pullonkaulat ja alan vain tekemään. Mittailen asioita sitä mukaa, kun työ etenee, enkä kauheasti kirjoita asioita ylös. Erilaisten nappuloiden ja pahvilätkien lajitteluun menee yleensä eniten aikaa, joten niille rakennan omat pikku laatikot, joita voi käyttää myös pelatessa. Pelaajakohtaiset osat on myös hyvä olla valmiina, kun laatikon kannen avaa ja pelaajille voi vain antaa laatikon jossa on kaikki tarvittava.\nTroyesin laatikossa on hyvin tilaa. Tein ensin laatikon laatikon sisään. Sitten askartelin pelaajanappuloille, rahoille ja voittopisteille pienet boksit. Korteille on omat ”tarjottimet”, joista toista voi käyttää myös pelin aikana. Kuva: Valtteri Sankari\nJoidenkin pelien tapauksessa (Caverna, köh) tavaraa on niin paljon, että tilaa on todella niukasti ja mittausten pitää olla just eikä melkein. Silloin kannattaa miettiä tarvitseeko kaikille erilaisille nappuloille tehdä omat lokeronsa, vai laittaako esimerkiksi eri suuruiset rahat samaan.\nLoppujen lopuksi kyse on omasta viitseliäisyydestä ja miten paljon haluaa näperrellä. Hyvin tehty insertti pitää osat paikoillaan säilytyksessä ja kuljetuksessa. Pystysuunnassa säilyttäminen ja heiluminen liikuttaessa eivät ole mikään ongelma, jos on hoitanut homman tarkasti.\nNipponin insertissä on valmiina ojennuksessa palkinto- ja tehdaslaatat. Sen kun vaan nostaa pöydälle ja alkaa pelaamaan. Kuva: Valtteri Sankari.\n← Darwin’s Choice → Viikkokatsaus 14.5.2018: Spiel des Jahres -ehdokkaat 2018\n5 vastausta aiheeseen “Inserttien tekeminen”\n12.5.2018, klo 14:13\nVoisiko toimiva vaihtoehto (nuukuus, ekologisuus, kierrätys) kapalevylle olla pahvi?\n12.5.2018, klo 19:13\nKiitos vinkeistä! Minkälaisia liitoksia kappaleiden välillä on vai pysyykö pelkällä liimalla?\n12.5.2018, klo 19:38\nKapalevy on aika paljon jäykempää kuin useimmat pahvit ja riittävän jäykkä pahvilevy taas on herkästi kovin paksua. Mutta en sano, että se mahdotonta olisi, voi kokeilla jos löytyy sopiva pahvilaatu.\nKapalevy ei vaadi sen ihmeempiä liitoksia, pelkkä liima riittää. Itse käytän nuppineuloja pitämään kappaleet kiinni sen aikaa että liima kuivuu.\n14.5.2018, klo 09:08\nOlen käyttänyt välillä ohutta pahvia kapalevyn lisäksi, jos on ollut pahasti tilasta puutetta. Jonkun komponenttikipon pohjan voi hyvin korvata pahvilla, jolloin tilaa säästyy se muutama milli. Kokonaan pahhvista en ole mitään tehnyt.\nKuten Mikko edellä totesi, niin mitään liitoksia ei käytännössä tarvita vaan homma pysyy kasassa liimalla.\n26.10.2018, klo 06:39\nJos näitä aikoo näperrellä enemmänkin, niin kuumaliimapistooli on varmasti hyvä hankinta. Nopea ja helppo ratkaisu..\nUutiskatsaus 2.8.2021: Spiel des Jahres 2021 2.8.2021


PSG hamuaa Zlatanin suosikkia Pariisiin | Jalkapallo | Iltalehti.fi\nPSG hamuaa Zlatanin suosikkia Pariisiin\nMaanantai 3.12.2012 klo 14.56\nJose Mourinhoa povataan jälleen uudeksi PSG-luotsiksi.\nVaihtaako José Mourinho maisemaa tämän kauden päätteeksi? (AP)\nHuhut vellovat - PSG-luotsi: "En ole lukenut lehtiä"\nMourinhon väitetään olevan riidoissa Real Madridin seurajohdon kanssa, joten vaikka hänellä on sopimus espanjalaisseuran kanssa vuoteen 2016 asti, valmentajan lähtö ensi kesänä on todennäköinen.\nRanskalainen Le Parisien -lehti kirjoittaa tänään, että Paris Saint-Germain on lähestynyt Mourinhoa saadakseen hänet Pariisiin. PSG:n nykyluotsi Carlo Ancelotti on ajautunut pelaajistonsa kanssa kriisiin, sillä suurella rahalla koottu pariisilaisryhmä on kyntänyt viimeisen kuukauden aikana pahasti.\nJa kun omistajaportaassa on ökyrikkaita ja todennäköisesti kärsimättömiä qatarilaisia, valmentajan vaihtaminen ei olisi mikään suuri yllätys.\nLe Parisien -lehden mukaan PSG:n omistajat ja seuran presidentti tapasivat Mourinhon viime kuussa. Lienee kuitenkin varmaa, että tämän kauden Mourinho valmentaa loppuun asti Realissa.\nMourinhoa on viety aiemminkin tänä syksynä tulevaksi PSG-luotsiksi. Lisäksi häntä on spekuloitu lähinnä Englantiin ja Lontooseen, jossa hänen tyttärensä on määrä opiskella. Pariisista Mourinhon olisi helppo käydä Lontoossa.\nMourinhon siirto PSG:hen kaudeksi 2013-14 ei siksi tunnu mitenkään mahdottomalta skenaariolta. Mourinho haluaa voittaa mestaruuksia eri liigoissa ja oppia eri kieliä. Tähän mennessä hän on jo voittanut liigan Portugalissa, Englannissa, Italiassa ja Espanjassa. Seuraavaksi siis Ranskassa?\nSiitä pitäisi todennäköisesti myös Zlatan Ibrahimovic, joka ylisti elämäkerrassaan Mourinhoa. Miehet ehtivät olla samassa seurassa jo Interissä, jossa he voittivat yhdessä Italian mestaruuden.\nSuomessa Mourinhon viimeisimmästä PSG-huhusta uutisoi tänään ensimmäisenä Ilta-Sanomat.\nLÄHTEET: LE PARISIEN, AFTONBLADET


1. Divarin puolivälieräennakko – Kiekkoliiga\n1. Divarin puolivälieräennakko\n1. Toronto – Pirut\nMolemmat näistä joukkueista löytyy runkosarjan jälkeen taulukosta sijalta kolme. Pirut hoitivat ensimmäisen vastustajansa puhtaasti 3-0 voitoin, Kalezkin heiluttaessa tahtipuikkoa 6+5=11 +10. Pitää muistaa, että Piruilta tehoili kaksi muutakin pelaajaa samoille tehoille. Joten Piruilta ei tehojen pitäisi loppua kesken. Toronto selvityi jatkoon voitoin 3-2 ja parhaana pistemiehenä hääri Capu tehoin 8+2=10 +1, mutta pitää muistaa että Toronto on mielestäni ollut tällä kaudella selkeä yllättäjä joukkue.\nItse näen kokemus edun Pirujen puolella, mutta Torontossa pelaa suht ”tuoreita” pelaajia, joilta löytyy varmasti voiton nälkää.\nSeuraa häntä Toronto: neva, hyvän päivän sattuessa ottelupäivälle tässä on ohittamaton puolustaja, mutta pystyykö hän pelaamaan hyvällä tasolla kaikki ottelut?\nSeuraa häntä Pirut: spegu, runkosarjan paras pistemies Piruilta ja ensimmäisen playoff kierroksen jälkeen löytyy myös jaetulta ykkössijalta tiimin sisäisessä pistepörssissä. Pysyykö spegun hillitön vire yllä läpi ottelusarjan? Ainakin harmaita hiuksia hän tulee aiheuttamaan Toronton puolustukselle.\nMinkälaisia tuntemuksia vastustajanne Toronto teissä aiheuttaa ja millä keinoilla lähdette heitä kaatamaan?\nBogdan: ”Nuoria sällejä vastassa, meillä kokemusetu selkeesti. Ihan omalla pelillä lähdetään kaatamaan, keskitytään puolustamiseen ja sitä kautta sit niitä maaleja syntyy.”\nMinkälaisia tuntemuksia vastustajanne Pirut teissä aiheuttaa ja millä keinoilla lähdette heitä kaatamaan?\nCapu: ”Noh divarin parhaimpia jengejä, ellei jopa paras. Pelattiin löylyi vastaan iha karseet 5 peliä ja mentiin nipinnapin jatkoo. Jos halutaa Pirujen tasone joukkue viiä pitää kaikkien onnistuu melkeinpä täydellisesti. Puolustuksen kautta lähetään.”\nOma arvioni: Pirut menevät jatkoon otteluvoitoin 1-3\n2. Siniviiva HT - Huittisten Huima\nB-lohkon kakkonen Siniviiva HT kohtaa A-lohkon nelosen Huittisten Huiman. Siniviivalla häärii tutut miehet sisäisen pistepörssin kärjessä Kaner, Todd, yppe. Huittisilta löytyy myös tuttuja naamoja sisäisen pistepörssin kärjestä Topa, Lucci, Tanguay. Siniviiva hoiti tiensä puhtaasti 3-0 voitoin puolivälieriin, tehokkaimpana pelaajana Kaner 2+13=15 +11. Huittisetkin hoitivat itsensä jatkoon suoraan 3-0 voitoin, tehokkaimpana pelaajana Tanguay 8+3=11 + 7. Molemmat joukkueet pelaavat taitavaa peliä, enkä itse lähtisi ennakkosuosikkia sanomaan tähän ottelusarjaan. Kokemusetua ei ole puolin eikä toisin, varsin kokeneet pelaajat näyttävät pelaavan pudotuspelit.\nSeuraa häntä Siniviiva: Kaner, rakentaa mielestäni Siniviiva HT:n peliä ja on tärkein pelaaja joukkueellensa, omaa loistavan syöttöpelin ja jaksaa puolustaa myös. Tulee olemaan yksi tärkeimmistä pelaajista tässä otteluparissa.\nSeuraa häntä Huittisten Huima: Tanguay, yllättyneet nolla. Vuodesta toiseen pitää itsensä joukkueen yhtenä tehokkaimmista pelaajista, pystyy tekemään maalin melkein mistä kulmasta tahansa ja vaikka takaperin. Tanguaylla hyvän päivän sattuessa, tulee olemaan puolustajilla kiire. Vetää myös hyvällä prosentilla pelaajista läpi.\nMilläs tyylillä lähette Siniviivaa kaatamaan ja mitäs mietteitä joukkue herättää?\nTopa: ”Siniviiva ei oo ensikertalainen näissä peleissä ja odotamme tiukkaa kamppailua, lähetään pelaa omaa peliä, katotaan mihin se johtaa.”\nMitäs mietteitä vastustajanne Huittisten Huima teissä herättää ja millä heitä lähdette kaatamaan?\nYppe: ”jaajaa, einy mitää ainakaa itessä, tuski muissakaa.”\nOma arvioni: Siniviiva jatkaa taistelua divari mestaruudesta voitoin 3-2\n3. Voodoo People - Old & Notorious\nB-lohkon runkosarja voittaja Voodoo People kohtaa A-lohkon vitosen Old & Notoriouksen. Molemmat joukkueet ovat erittäin kokeneita ja perinteikkäitä joukkueita. Voodoo peoplen runkosarjan tehokkain pelaaja Kaasu (13+30=43 +20) ei näyttäytynyt tiukassa sarjassa Classicia vastaan, jonka Voodoo hoiti kotiin 3-2 voitoin vaikeuksien kautta. Oldejen tehokkaimpana pelaajana yllätys yllätys Sambu2(19+21=40 +23), joka voitti runkosarjassa joukkueen sisäisen pistepörssin ja johtaa joukkueensa poffipörssiä myös. Molemmilla joukkueilla on hieman samanlainen pelityyli ja uskon että molemmat tietävät toistensa heikkoudet ja vahvuudet, kun molemmat ovat kiekkoliigan alaisuudessa pelanneet todella pitkään.\nSeuraa häntä Voodoo People: Shefki, mikäli kentälle seuraavassa otteluparissa menee tulee hän olemaan todella tärkeä oman pään pelaaja. Shefki osaa avata ja lukea peliä mielestäni loistavasti, eikä niinkään kiekollisena hääräile hirveästi.\nSeuraa häntä Old & Notorious: Sambu2, Oldejen maalipyssy, hyvällä liimalla ja peliälyllä varustettu perusvarma hyökkääjä jolta ei hirveästi ailahtelevia pelejä nähä. Tulee tekemään suurimman osan oldejen maaleista.\nMinkälaisia tuntemuksia vastustajanne Voodoo People teissä aiheuttaa ja millä keinoilla lähdette heitä kaatamaan?\nShefki: ”Vanhat & Notoorisethan on melekonen lutuurijengi, joka puolustaa tiukasti koko nelikon voimin. Ottelut tulee varmaan oleen aika vähä maalisia ja maalit tehdään heittämällä kunnon ripuliperhosia maalille ja riparit sisään.”\nSambu2: ”Voodoota vastaan on aina ollu mukava pelata ja harkoissa ollaan menestyttyki ihan hyvin. Meidän pelityyli istuu hyvin VP:tä vastaan omasta mielestä, mut aika 50-50 sarjalta vaikuttaa tällä hetkellä. Eiköhä se neljä peliä vähintääki pelata.”\nVoodoo jatkaa voittokulkuaan otteluvoitoin 3-1\n4. Team Sahara - Delirium Tremens\nNeljännesvälierät sujuivat molempien osalta kunniakkaasti. Ferrari taipui DT:n pappajengille lukemin 3-1, kun taas Saharan sarja päättyi 2-0 voitoin Helsingin Jokereiden lähdettyä paikan päältä hieman etuajassa. Kuitenkin tästä sarjasta tulee paljon tasaisempi.\nOletettavasti Sahara puolustaa keskialueella, mutta keskittyy kuitenkin enemmän hyökkäämiseen. Hyökkäyspeli toimii edelleen hyvällä tasolla, ssamun tehot kahdesta ottelusta 8+3 sekä Puden 2+5. Vaikka Sahara onkin maaleja tehtaillut hyvään tahtiin, on myös omiinkin mennyt niitä maaleja kiitettävästi. Tämä onkin Saharan selkeä haittapuoli kun lähdetään peliä analysoimaan. Keskialueen puolustuksen on tässä sarjassa todellakin toimittava hyvin, jotta joukkue pääsisi jatkoon "kokeneesta muurista".\nDeliriumin keskittyneestä puolustuspelistä on siis tässä sarjassa enemmän kuin hyötyä. Mikään ylitsepääsemätön muuri se ei kuitenkaan ole. Kaksi maalia omiin per peli Ferraria vastaan kertookin siitä, että maaleja pappajengiä vastaan pystyy silti tekemään. Kaikki DT:n pelaajat ovat erittäin kokeneita kiekkokonkareita, joukkueesta löytyy peräti 14 mitalia Kiekkoliigan alaisuudesta. Uskonkin kokemuksen johtavan Delirium Tremensin menestykseen myös tässäkin sarjassa.\nSeuraa häntä Team Sahara: Pude, juuri tämä mies on enimmäkseen uuden pelityylin muutoksen takana. Katsokaa miten hyvin hän aavistaa ja riistää kiekkoja keskialueella, kuinka hyvin lähtee siitä rakentamaan tilannetta. Paikan tullen ei jäädy vaan pommittaa pomminvarmasti kiekon ohi maalivahdin. Heikkous tästä pelaajasta löytyy ja se on henkinen kantti. Jaksaako Pude koko sarjan ajan puolustaa siellä keskialueella vai meneekö homma pelleilyksiä ja kärkkymiseksi?\nSeuraa häntä Delirium Tremens: Neeppa, Deliriumin puolustuksen lukko yhdessä Sydiksen ja Doylen kanssa. Mies on kokenut, voittanut parhaimpia ja osallistunut tällä kaudella AllStars -turnaukseen. Varma kokenut puolustaja joka riistää, avaa ja tukee hienosti hyökkäyspäässä peliä. Tauot ovat kuitenkin riistäneet parhaimmat suoritukset, mutta uskoisin että sitä osaamista vielä riittää Saharan kukistamiseen.\nPelaajanne ovat pelaannet tätä peliä jo tovin, vieläkö puhtia riittää haastamaan A-lohkon kärkijoukkuetta?\nDoyle: ”No onhan tätä tullu pelattua jo pitkään, mutta kyllä aina näihin poffeihin on jaksanu sitte syttyä jollain tavalla. Ehkä siitä kokemuksesta on hyötyä, ainakin tunnetaan vastustajamme :) Eli kyllähän me Saharaa jaksetaan lähteä kaatamaan!”\nOnko tulevaan sarjaan varauduttu henkisesti hyvin, niin että jaksatte puolustaa tarkasti loppuun saakka?\nPude: ”Joo lähetään pelaa samallailla kun kaudel pelattu, mitää ei muuteta.. paikat sisää ja chake nollaa”\nOma arvioni: Team Sahara jatkoon otteluvoitoin 3-2, viimeinen ottelu ratkaistaan tietysti jatkoajalla!\nJulkaistu 20.01.2014 20:25\nLuettu: 1995 kertaa


Liiallisuutta, nurinkääntämistä ja rajojen rikkomista\nFL Leena Romun väitöstilaisuus\nLiiallisuutta, nurinkääntämistä ja rajojen rikkomista : Kati Kovácsin sarjakuvateokset Vihreä rapsodia, Karu selli ja Kuka pelkää Nenian Ahnavia? kertomuksina ruumiillisuudesta\nVäitöskirja kuuluu Suomen kirjallisuuden alaan.\nVastaväittäjänä on dosentti Kai Mikkonen (Helsingin yliopisto). Kustoksena toimii professori Mari Hatavara.\nSarjakuvakertomuksen keinot ruumiillisten kokemusten kuvaamiseen\nLiiallisuutta, nurinkääntämistä ja rajojen rikkomista : Kati Kovácsin sarjakuvateokset Vihreä rapsodia, Karu selli ja Kuka pelkää Nenian Ahnavia? kertomuksina ruumiillisuudesta on ensimmäinen väitöskirja, joka syventyy kotimaiseen sarjakuvaan ja Suomessa sekä ulkomailla menestyneen sarjakuvataiteilijan teoksiin.\nAnalysoimalla kolmea pitkää sarjakuvakertomusta väitöskirja pyrkii ymmärtämään, millaisia keinoja sarjakuva käyttää inhimillisten kokemusten ja tuntemusten kuvaamiseen. Lisäksi väitöskirja tutkii, kuinka Kovácsin sarjakuvat kommentoivat ihmiskehoon, sukupuoleen ja seksuaalisuuteen liittyviä normeja, käsityksiä ja odotuksia. Väitöskirjassa analysoidaan kuvan ja sanan vuorovaikutuksen muotoja, tilankäyttöä ja henkilöhahmojen kuvaustapoja.\nKovács aloitti sarjakuvien tekemisen jo 1980-luvulla, ja hänen uransa on tunnustettu lukuisin palkinnoin – mukaan lukien ensimmäinen sarjakuvataiteen valtionpalkinto vuonna 2014. Taiteilijan teoksia on luonnehdittu liiallisiksi, sillä ne ovat usein täynnä henkilöhahmoja, symboleja, metaforia ja eriskummallisia tapahtumia. Niiden on myös esitetty sisältävän groteskia kuvastoa, jossa toistuvat ruumiintoimintojen ja erilaisten muodonmuutosten kuvaukset. Taiteilijan sarjakuvat hyödyntävät liiallisuutta, nurinkääntämistä ja rajojen rikkomista, joita pidetään groteskin ydinalueena.\nGroteski kuvasto osallistuu Kovácsin teoksissa ruumiillisuuteen liittyvien aiheiden, kuten seksuaalisen väkivallan, sukupuoliroolien, seksuaalisen suuntautumisen, sukupuoli- ja ruumisnormien sekä patriarkaalisen sukupuolijärjestyksen, käsittelyyn. Teokset kommentoivat erityisesti naisen ulkonäköön, ruumiin kokoon, sukupuoleen ja seksuaalisuuteen liittyviä käsityksiä ja odotuksia, mutta eivät tee sitä suorasanaisesti, vaan liioiteltujen, rajoja hämmentävien ja nurinkääntämiseen perustuvien hahmojen avulla. Lisäksi Kovácsin sarjakuvat hyödyntävät lukuisia visuaalisia metaforia ja symboleja välittämään hankalasti sanallistettavia kokemuksia.\nVäitöskirja keskittyy henkilökertojaa hyödyntäviin sarjakuviin, joissa muodostuu jännitteitä sanallisesti kerrotun ja kuvallisesti esitetyn välille. Kuvan ja sanan vuorovaikutuksen avulla Kovácsin sarjakuvat esimerkiksi jättävät monitulkintaiseksi sen, kuinka paljon kuvat välittävät kertojan ironisuutta, asenteita ja mielipiteitä. Käyttämällä erilaisia kieltämiseen ja pyörtämiseen perustuvia kuvan ja sanan vuorovaikutuksen tapoja ne myös tuottavat epävarmuutta tarinan tapahtumien tulkintaan.\nVäitöskirjan tuottaman tiedon avulla sarjakuva on mahdollista ymmärtää peräkkäisiä kuvia monimutkaisempana kertomusmuotona, joka voi hyödyntää sivun, aukeaman ja koko teoksen tilaa henkilöhahmojen ruumiillisten kokemusten kuvaamiseen. Henkilöhahmon ja ruutujen sommittelulla kuvataan Kovácsin teoksissa esimerkiksi henkilöhahmon ruumiinkontrollin menettämistä ja ajatusten kehämäisyyttä. Sivun kääntämiseen perustuvalla rytmillä puolestaan tuotetaan shokeeraavaa yllätyksellisyyttä, joka tukee tarinan tapahtumien dramaattisuutta.\nVäitöskirjan teoreettinen kehys muodostuu kirjallisuuden-, sarjakuvan- ja kulttuurintutkimuksen teorioista ja käsitteistä. Narratologian eli kertomuksentutkimuksen käsitteitä ja teorioita sovelletaan kuvan ja sanan vuorovaikutuksessa rakentuvan kerronnan analysoimisessa. Tieteidenvälisen lähestymistavan avulla yhtäältä ymmärretään sarjakuvakerronnan monipuolisuutta ja toisaalta tuotetaan välineitä sen analysoimiseen.\nLeena Romun väitöskirja ilmestyy sarjassa Acta Universitatis Tamperensis; 2409, Tampere University Press, Tampere 2018. Väitöskirja ilmestyy myös sähköisenä sarjassa Acta Electronica Universitatis Tamperensis; 1919, Tampere University Press 2018.\nVäitöskirjan tilausosoite: Juvenes Verkkokirjakauppa tai e-mail: verkkokauppa@juvenesprint.fi .


vauvakirja.fi » Vauva\ntoukokuu 21st, 2007 . by vauvakirja\nNyt se on tapahtunut. Kunnon yöunet. Meillä on viime viikkoina nukuttu 6-7 tuntia, syöpötelty ja nukuttu sitten heti lisää. Mukavaa. Mutta viime yönä Eliasn posotti kahdeksan (8) tuntia yhtä mittaa. Toivottavasti tällästä rytmiä on luvassa lisää, koska äidin elämän laatu paranee näin huomattavasti.\nMeinattiin jo viime viikolla laittaa Elias omaan sänkyynsä nukkumaa, mutta en ollut vielä valmis siihen. Ja kyllä sitä vielä ehtii, eihän pupsi oo vasta ku 2kk. Ihan ärsytti joidenkin tuttavien kommentit, kun kerroin vauvan nukkuvan mun vieressä.. ”No joo, siihen en kommentoi mitään” tai ”onnea vaan sitten ko pitäs omaan sänkyyn saada nukkumaan”. Tämä nyt tuntuu vaan kaikista parhaalta ratkasulta. Varsinkin mun kannalta. Eli siis parhaalta, tärkeimmältä kannalta\nMukavaa on myös se, että Elias pystyy jo jonkin aikaa viihdyttämään itseään sitterissä. Jos vaikka laitan ruokaa, tai syödään, kummankaan ei tarvi pitää Eliasta sylissä, vaan se ihan rauhassa hengaa sitterissä tai lattialla. Me päästään käymään saunassakin, jos sitteri nostetaan kylppärin puolelle ja otetaan tyypiltä housut ja vaippa pois. Ja sitten lopuksi Elias pääsee itekin kylpyyn tai suihkuun.. ja on niiin onnellinen.\nMutta kyllä se kasvaa. Ihan huikea rolle rotkale on jo. Oon joutunut tekemään huomattavan määrän surutyötä, kun taittelen pieniksi jääneitä vaatteita laatikkoon. Mutta onneksi tämän kasvun myötä on tullut niin paljon ihania uusia juttuja, että luulen selviäväni. Yöunet, hymyt, naurut, leikkihetket, kärsivällisyys (vauvan), söpöys (älkää käsittäkö väärin, suloinen se on ollut alusta asti, mutta se vaan söpöstyy päivä päivältä ja on vaan niin pakahduttavan ihana.. kuten kaikkien omat lapset)…\ntoukokuu 7th, 2007 . by vauvakirja\nElias ottaa osaa hepatiitti B -rokotetutkimukseen. Vaikka olin heti valmis ottamaan osaa tutkimukseen, viime päivinä on ollut huono omatunto. Ai miks varten? No kun sinne raaksin toisen piikille. Ja sitten sattuu ja voih. Tänään oli eka pistospäivä. Olin ihan varma, että multakin pääsee parku. (Mitähän mun elämästä sitten tulee, kun lapsukainen joskus oikeesti sairastuu?!?) En sitten itkenyt piikkiaikaan, mutta ennen sitä kyllä melkein. Ne (lääkäri ja hoitaja) kyseli tietekin meidän taustatietoja. Muuten kaikki ok, mutta entäs mitä D-vitamiinia annan? Sanoin sitten, että ei nyt just oteta mitään, koska aiheutti niin kovasti vatsavaivoja, että päätin pitää pienen tauon (odottaa, että suolet vähän kasvaa), syön ite vitamiinivalmisteita ja kuitenkin täysimetän. Siis mitä? Et anna D-vitamiinia? Kyllä suomalaislapset tarvii D-vitamiinia. Ei paista aurinko ja plaaplaa. No voi nyt hevon perse. Teki mieli vajota maan alle ja itkeä, kun olen (ilmeisesti) kovin huono äiti, suorastaan pyydystän lapselleni riisitautia ja katkeilevia luita, eikä musta oo mihinkään. Olisin halunnut vaan ottaa pojan kainaloon ja juosta pihalle. Totta kai haluan lapselleni vain parasta. Oli ihan tietoinen päätös alottaa ne tipat vasta parin kuukauden päästä ja säästää Eliaksen vatsakivut ja itkut. En minäkään (eikä myöskään kaksi siskoani) saanut D-vitamiinia ihan vauvaiässä. Eikä meillä ole kenelläkään katkennut yhtäkään luuta. Ja ollaan telinevoimisteltu koko ikämme. Ja kyllä siinä lajissa monella on luut koetuksella. Puuh. Ei ollut kiva fiilis.\nKyllä sen jälkeen toivoin, että Elias olisi oikein kaarella kusassut sen lääkärin päälle. Mutta ei tällä kertaa.\nViimeisen viikon aikana meillä on toden teolla alettu hymyilemään. On mahtava tunne, kun lapsi selvästi tunnistaa kasvot ja alkaa hymyilemään. Paljon hymyjä saa myös ilmakylpyjen aikaan. Kyllä paljaalla pepulla on sitten mukavaa. Naurukikatusta tulee toistaiseksi vain unissa, mutta niin kovin hellyyttävää ja hauskuuttavaa sekin on. Äitillä nousee pala kurkkuun joka kerta, kun hymyyn vielä liitetään ”höö”-ääntelyä ja silmät vaan loistaa.\nVoi kuinka niinkin yksinkertainen asia kuin hymy voi pelastaa päivän ja parantaa elämän laatua.. Oman lapsen hymy on tietysti aivan superhyperlässynlässynmahtavaa, mutta esim. julkisissa matkustaminen olisi huomattavasti mukavampaa, jos kanssamatkustajat hymyilisivät silloin tällöin, eivätkä mulkoilisi muita naama norsun haaruksilla..


Varasto järjestykseen | Avainasunnot\nEtusivu > Avain ja koti > Varasto järjestykseen\nSiistissä varastossa on säilössä vain tarpeellista tavaraa helposti löydettävissä. Lue ammattijärjestäjän vinkit\nKellarivarasto on tupaten täynnä eikä sieltä löydä mitään. Siivota pitäisi, mutta jo ajatus edessä olevasta urakasta uuvuttaa.\n“Älä revi varastosta kaikkea summamutikassa käytävälle, vaan ota tavaroita vähitellen ja mieti samalla, ovatko ne tärkeitä säästää vai voisiko niistä luopua. Näin voit tarvittaessa siivota vaikka vain yhden nurkan ja jatkaa myöhemmin”, ammattijärjestäjä Laura Holmström neuvoo.\nOpettele luopumaan: Jos samat laatikot kulkevat muutosta toiseen avaamatta, ovatko ne tosiaan niin tärkeitä? Jos säilössä on laatikollisia postikortteja tai valokuvia, voisiko ne karsia puoleen? Hilloatko tavaroita, joiden olemassaoloa et edes muista?\n“Mitä enemmät karsit, sitä enemmän saat tilaa toimivalle arjelle”, Laura kannustaa.\nKun tavarat on lajiteltu, varaston etualalle tulevat tavarat, joita tarvitaan eniten. Käteviä kalusteita ovat esimerkiksi rautainen varastohylly, vaaterekki ja pinottavat kannelliset laatikot. Häkkivarastoon halpa vaaterekki syntyy, kun ujuttaa harjanvarren kanaverkkoon katonrajaan.\n”S-koukut ovat superkäteviä. Pakkaa tavarat isoon kestokassiin, kirjoita sisältö maalarinteipillä kylkeen ja ripusta kassi koukulla seinään. Voit säilöä seinälle harrastusvälineetkin, kuten luistimet ja mailat.”\nLöytämistä helpottaa, jos laatikot tai kassit ovat läpinäkyviä tai ne on nimetty. Tyhjä lattia helpottaa toimimista, mutta toisaalta järjestys voi perustua myös laatikoihin, jotka on pinottu lattialle torniksi. Varasto kannattaa järjestää niin, että se on itselle toimivin ja loogisin.\nKun työ on kunnolla tehty, pidä järjestystä yllä. Kun seuraavan kerran olet viemässä tavaraa säilöön, mieti, ansaitseeko se paikkansa varastossa vai joutaisiko se kiertoon saman tien.\nTurvallisuussyistä varastossa saa olla vain yhdet autonrenkaat eikä mitään syttyvää kuten palavia nesteitä, nestekaasua tai räjähdystarvikkeita.\nJos varastossa on tunkkaista, pimeää tai turvatonta, sinne ei ole kiva viedä tavaroita säilöön. Ummehtunut haju ei tartu vaatteisiin, kun säilöt ne ilmatiiviisti laatikoissa tai pukupusseissa. Hämärään varastoon voi ottaa avuksi otsa- tai taskulampun, hifistelijä voi jopa kiinnittää hyllynreunoihin ledvalonauhaa. Älä mielellään säilytä varastossa mitään arvokasta, mutta jos säilytät, älä ainakaan jätä sitä näkyville. Hanki oveen laadukas riippulukko. Pidä puhelimessa tai eteisen kaapinovessa listaa, josta voit tarkistaa, mitä varastossa on. Näin voit tehdä varastoon täsmäiskuja eikä sinun tarvitse viettää aikaa varastossa penkoen.


Kataisen giljotiini - TUNNETUPA - Vuodatus.net -\nKokoomus kääntää selkänsä köyhille. SDP epäilee Kataisen giljotiinin olevan jo viritettynä. Tuo aavistus saattaa hyvinkin olla totta, sillä viime yönä Kokoomuksen kansanedustajaehdokas Sinuhe Wallinheimo käänsi minulle selkänsä, kun olisi ollut minun vuoroni keskustella kanssaan. Tein sen jälkeen SM-tason jääkiekkomaalivahdille vanhanaikaisen - kiinnitin teipillä läheiseen penkkiin oman ”vaalijulisteeni”. Siinä edellisten vaalien ääniharava, Kokoomuksen Sauli Niinistö kertoo selkeästi lakiin pohjautuvan mielipiteensä EU-kriisirahoituksesta.\nKeskustelin eilen päivällä eduskunnan talousvaliokunnan jäsenen, KD:n Toimi Kankaanniemen kanssa asiasta. Hän kertoi, että Kreikan lainat järjestettiin EU-lain pykäliä kiertäen, siis näennäisesti lainmukaisesti. Itse koen kuitenkin, että tuossa rikottiin artikla 125:n henkeä.\nTässä tulee mieleen ruohonjuuritason esimerkit alkoholisoituneen ihmisen holtittomasta rahallisesta tukemisesta. Se vain mahdollistaa entisenlaisen käyttäytymisen.\nOletko sinä muuten huomannut Kokoomuksen vaalilauseiden ympäripyöreyden ja kosiskelevuuden? Viime yönä opetusministeri Henna Virkkusen tukiryhmä levitti vaalimainoksenaan lasinalustoja, joissa luki\n” HYVÄ YÖ KANNATTAA AINA” Teen itsekin moniselitteisiä runoja ja täytyy ihailla tuon iskulauseen muotoa, josta löytyy ainakin kolme merkitystä. Ikävä kyllä mikään niistä ei liity politiikkaan. Tuollainen vaalimainonta on mielestäni populismiakin pahempaa tajunnan harhauttamista.\nTuo kampanja on selvästikin osana Kokoomuksen ”TEE HYVÄ TYÖ”-tempausta, jonka mukaan” hyvä työ kannattaa aina”. Ikävä kyllä Kokoomus ei ole hallituksessa ollessaan saanut säädettyä sellaista lakia, joka mahdollistaisi työttömille lyhytaikaisen työn vastaanottamisen, ilman että tulot jopa vähenevät. TYÖN TEKO EI OLE SUOMESSA AINA KANNATTAVAA – AINAKAAN TYÖNTEKIJÄLLE.\nÄänestä Kokoomus ulos hallitusneuvotteluista!\nLähettänyt: TUNNETUPA - 17.4.2011 klo 12.03


Lahden Ruokapiiri Ry: Ruokapiirin kuulumisia\nRuokapiirin toiminta on käynnistynyt ja kaksi tilausjaksoa / jakelua on saatu pidettyä. Jäsenmaksun maksaneita on nyt vajaat 50 henkilöä. Hallitus piti tänään kokouksen, jonka kulusta seuraavassa muutama kohta.\nTilaukset tehdään Google Docs -taulukkojen kautta ja niiden käytössä on ollut ongelmia. Taulukkoja kehitellään edelleen ja tilaustaulukoiden ylläpitoon tarvitaan lisää yksi henkilö. Jos siis tunnet kutsumusta tehdä talkootyösi taulukoiden parissa ota yhteyttä.\nTällä viikolla osa tuotteista jäi tulematta väärinymmärryksistä johtuen. Jatkossa tilausaika loppuu sunnuntaisin jo kello 18, jotta listat saadaan ajoissa tuottajille.\nTilausten noutoaika on 17-18. Jakelu (tavaroiden lajittelu) alkaa jo kello 15. Noutoajassa voidaan joustaa jakeluvastaavan luvalla. Jakeluvastaavan tiedot löytyvät jakeluvuorolistasta.\nYhdistykselle ollaan hankkimassa maksupäätettä, mutta sen saamisessa kestää vielä, joten toistaiseksi toimitaan tilisiirroin, eli tilauksiin joudutaan lisäämään laskutuslisä. Maksupäätteen hankkimista varten yhdistykselle haetaan Y-tunnusta.\nTilausten tekemiseen etsitään myös muita vaihtoehtoja Google Docs:n tilalle. Ideoita otetaan vastaan.\nYhdistyksen toimintaa kehitetään edelleen. Jos sinulla on ehdotus, kuinka jakelu, tilaus tms. toimisi paremmin, kommentoi tai ota muuten yhteyttä. Ideat ovat tervetulleita.\nPs. Porotilaus on auki ensi sunnuntaihin 28.9. asti. Tarkemmat tiedot sähköpostissa.\nLähettänyt Lahden Ruokapiiri Ry klo 12.21


Lopun alku - Putkiremonttipäiväkirja | Lily.fi\n10.1.2012 00:12 Kimmo T\tPutkiremonttipäiväkirja\nOdotimme molempien asuntojemme vikojen ja puutteiden korjaamista kärsivällisesti - oman asuntomme kohdalla liki puoli vuotta. Huomautimme tekemättömistä töistä sähköpostitse useamman kerran, mutta viesteihimme ei reagoitu. Lokakuun lopussa tosin kuulimme, että korjaukset tehtäisiin seuraavalla viikolla. Kun puutteet olivat edelleen korjaamatta joulun välipäivinä, lähetimme projektipäällikölle viestin, jossa tiedustelimme, milloin he palaavat kaikkiin avoimiin asioihin, ja kerroimme, ettemme aio maksaa heidän viimeisiä laskujaan, ennen kuin loput puutteet on korjattu. Vastaukseksi saimme viestin: "OK, muutan eräpäivää tammikuun loppuun."\nVaimoni otti tämän jälkeen projektipäällikköön uudelleen yhteyttä ja vaati, että asioita edistetään välittömästi. Vuokralaisemme olivat eläneet jo kaksi kuukautta asunnossaan, ja eteisen vasta asennettua lautalattiaa ei ollut vieläkään käsitelty. Vuokralaisemme olivat joulun vietossa muualla, joten lattia olisi hyvä maalata heidän poissaollessaan. Asunnossa oli tekemättä myös muita maalaus- ja tasoitustöitä, joita olisi hyvä edistää samalla.\nNyt vedimme jostain oikeasta narusta, ja saimme sovittua urakoitsijan ja pintatöistä vastaavan alihankkijan kanssa työmaakokouksen, jossa kävimme läpi kaikki puutekorjaustarpeet. Työt alkoivat juuri ennen uutta vuotta ja uskomatonta mutta totta, liki kaikki puutteet oli korjattu alle viikossa.\nOmassa asunnossamme viat olivat pienempiä kylpyhuoneen käsienpesualtaan takana olevaa seinää lukuunottamatta. Allas sijoitettiin siis jo kesäkuussa väärälle korkeudelle (ks. Viimeinen pisara ja Ensimmäiset pahoittelut), ja kun allasta siirrettiin alemmas, silikonien poistamisen yhteydessä työmiehet olivat rikkoneet altaan takana olevasta seinästä maalipinnan ja sen alla olevan lasikuitutapetin. Lopputulos näyttää luonnossa pahalta, vaikka tässä jutussa olevassa kuvassa ruhjetta ei välttämättä huomaa: Luovutustarkastus 1.7.2011 klo 13. Kuriositettiina mainittakoon, että altaan sijoitti väärälle korkeudelle sama putkimies, joka on vastuussa myös marraskuisesta vesivahingosta.\nSeinän kanssa ihmetellään vielä muutama päivä. Ruhjetta on nyt hiottu ja tasoitettu valmistasoitteella. Seuraavaksi sitä hiotaan uudelleen ja maalataan. Jos lopputulos ei ole riittävän hyvä, ainoa vaihtoehto on kangastaa ja maalata koko seinä uudelleen. Se tarkoittaa, että seinältä on irrotettava kaikki siihen asennetut vesi- ja sähkökalusteet. Toivotaan, että siihen ei tarvitsisi mennä.\nTästäkin huolimatta näyttää siltä, että tämä putkiremontti valmistuu lähiaikoina.


USA toimitti 400000 Jeepiä 12 000 Panssariajoneuvoa 114000 lentokonetta Neuvostoliiton - Maailman menoa - Suomi24 Keskustelut\nUSA toimitti 400000 Jeepiä 12 000 Panssariajoneuvoa 114000 lentokonetta Neuvostoliiton\nMateriaaliapuna toisessa maailmansodassa Neuvostoliitolle taisteluun Natsisaksaa vastaan,apupakettiin kuului toki paljon muutakin.Tuki oli Massiivinen ja ratkaisi sodan.\nKun nyt ajatellaan että Ukraina saisi nyt vastaavan avun taistelussa fasisti putinia vastaan niin senkin merkitys on ratkaiswva ja Usan taloudellinen mahti kiistaton.\nHanki ammattiapua. Valehtelusi on sitä luokkaa.\nIhan totta tuo on.\nLue historiaa ellet usko,,sota ratkaistiin USAn taloudellisella mahdilla\nMiten kyseinen apu on kuvattu teillä Venäjällä koulukirjoissa?\nEi ole valehtelua. Eikä siinä vielä kaikki, niitä naudanlihapurkkeja jäi Suomalaisillekin sotasaaliiksi kuorma-autolasteittain, että niitä sodan jälkeenkin jaettiin täällä ruoka-apuna köyhille. Panssarivaunuista en tiedä, mutta panssarilevyjä tuotiin monet laivasaattueet Muurmanskin Arkangelin ja Vladivostokin kautta, että saivat rakentaa Klimet Vorosiilojiveja.\nHrutsevkin oli myöntänyt että USA:n logistiikka apu etenemisessä Euroopan halki oli ratkaiseva.\nValehtelemisesta syyttelevä voi kyllä mennä itseensä.\nUSA ei todellakaan toimittanut 114 000 lentokonetta Neuvostoliitolle.\nAinahan väitteensä voisi todistaakin edes jotenkin. Yritetäänpä: Montako lentokonetta Yhdysvallat toimitti Neuvostoliitolle toisen maailmansodan aikana? Lähde mukaan.\nNäpyttelyvirhe avauksessa ei kuitenkaan muuta sitä että niitä toimitettiin valtava määrä.\nTuo 114.000 lentokonetta on väärä. Oikea luku on 14.795 konetta. USA:n oma tuotanto oli 400.000 lentokonetta. Jeeppejä ei toimitettu 400.000 vaan kuorma-autoja 400.000 kpl. Panssarivaunuja 7.000 kappaletta.\nVetureja toimitettiin 2.000 ja rautatievaunuja 10.000 kappaletta. Ruokaa 4,4 miljoonaa tonnia ja öljytuotteita 2,6 miljoonaa tonnia.\nLähes kaikki Puna-armeijalaiset saivat saappaat USA:sta 14 miljoonaa paria.\nVäittäisin että jeepejä toimitettiin se on luonteva pieneen kuljetustarpeeseen,kumpia olivat kuormaautoja vai jeepejä täytyisi kaivella syvemmin jos jotain kiinnostaa\nIhmetyttää venäjän vihamielisyys usa.ta kohtaan kun usa kuitenkin pelasti ja varmisti venäjän olemassaolon.\nPutin on osoittanut että tuollainen toiminta on tyypillistä venäläisille. Heidän perimään on istutettu, ja kouluissa se vielä selkäytimeen iskostetaan että noin toimivat johtajat pitää saada Kremliin.\nJoo. Ja Suomi sai vuoden alussa sairaanhoitaja ja lääkäripulaan 50 000 sairaanhoitajaa ja 10 000 lääkäriä USA:sta, joiden palkat ja kaikki kulut maksaa USA.\nNyt vain en muista, missä tämän FAKTAUUTISEN linkki oli.\nIhan sinun pienessä, ahtaassa ja sivistymättömässä päässäsi.\nYhdysvallat lähetti ulkomaille 50,1 miljardin dollarin arvosta sotamateriaalia. Avusta 31,4 miljardia meni Britannialle, 11,3 miljardia Neuvostoliitolle, 3,2 miljardia Ranskalle ja 1,6 miljardia Kiinalle.\nOhjelman kautta Yhdysvallat toimitti Neuvostoliitolle sodan aikana muun muassa 409 500 ajoneuvoa, 43 % kaikista Neuvostoliiton autonrenkaista ja 56 % ratakiskoista uusiin Neuvostoliiton rautateihin. Neuvostoliitto vastaanotti tukea myös Britanniasta ja Kanadasta. (Wikipedia)\nTuota apua käytettiin myös Suomea vastaan ,suomea vastassa oli Amerikkalaisia Airacobra lentokoneita\nAinakin yksi Douglas A-20 Havoc (tai eurooppalaisittan Boston), jenkkiläinen kaksimoottorinen pommikone, makaa jossain Hangon edustalla meressä. Neuvostoliiittolaiset käyttivät konetta tuhansittain, mm. toista sataa oli mukana kun Hangon satamassa ollutta saksalaisalusta pommitettiin.\nVenäjä on jo hävinnyt Ukrainan sodan kiitos lännen ylivoiman aseissa.\nJos kantturalla olis siivet, niin tuskinpa se siltikään lentäisi.\nEi sitten Putinille ole kukaan asiasta maininnut\nVenäjä on valmistautunut toimittamaan ydinaseita USAlle.\nMahtaa putinistia harmittaa


Veikkaus Ilmaiset Pelit Kokea - Nettikasinot ilman Rekisteröitymistä\nUudet nettikasinot: Missä minun pitäisi pelata? Tutkimusosasto ja toimitushenkilöstö päivittävät jatkuvasti uusien kasinoiden luetteloita, jotta voimme antaa sinulle täydellisen, yksityiskohtaisen ja ajantasaisen luettelon uusimmista nettikasinoista, jotka ovat avanneet viimeisen 12 kuukauden aikana. Tässä on tarkistuslista keskeisistä aloista, jotka on täytettävä Veikkaus Ilmaiset Pelit asianmukaisesti: Lisenssi: Sinun tulisi aina harkita vain uusia nettikasinoita, jotka ovat saaneet todellisen pelilisenssin toimiakseen sen jälkeen, kun olet läpäisyt tiukat turvallisuustestit.\nKasinopelien osalta Mercury on hitaasti mutta varmasti mukauttanut suosittua kolikkopelitarjontaansa yhteensopivuuteen iGaming-alustojen kanssa. Näissä kasinopeleissä on virheetön HD-grafiikka, ja ne kaikki perustuvat uusimpaan Veikkaus Ilmaiset Pelit Flash- ja HTML5-teknologiaan. Joten jos pelaat yhtä Merkurin kasinopeleistä verkossa tietokoneellasi, iOS:lläsi tai Android-laitteellasi, saat saman kasinokokemuksen kuin pelikirjastossa Jotkut tämän kasinon suosituimmista kolikkopeleistä\nJos olet nettikasinoharrastaja, olet todella innoissasi siitä, että Playtechin kaltainen kasinoammattilainen pyörittää tänään uusia kasinoita. Jännitys on ymmärrettävää: uudet kasinot tarkoittavat uusia tapahtumapaikkoja, uusia pelejä, tarjouksia ja tietenkin innovaatioita. Jos esimerkiksi pelasit playtech-pohjainen kasino, joka julkaistiin vuonna 2012, olet erittäin utelias vierailemaan uudella Playtech-kasinolla, koska se tarjoaa rajattomat mahdollisuudet pelikokemukseesi. Lue lisää mielenkiintoisia yksityiskohtia nyt: visa gift card casino.